Etorkizuneko eskolaren eszenatokia / Escenario de la escuela del futuro\nDe Pilar Etxebarria - enero 21, 2013\nNire aurreko sarrera batean, Villemard irudigileak 1910 urtetan gizartearen etorkizuna 2000an nola ikusten zuen (El futuro visto desde 1910) aipatu nuen. Irudietan etorkizuna baino gehiago futurismoa ikusten da, noski, proiekzioa egiterakoan beti gure garaieko ikuspuntutik abiatzen garelako eta, benetan, 100 urte gehiegi dira kalkulo onak egiteko. Nork esango digute orain dela 15 urte eskuko telefonoak komunikazioarako ezinbesteko tresna bihurtu direla? Dena den, etorkizun teknologikoa aurkezten digu egileak eta ez hainbat zientzia-fizkio pelikuletan ikusi ditugun apokaliptiko hauek, gizartea zoombiez beteta edo makinek menderaturik, ikusmira itxaropentsua beti eskergarria da.\nHezkuntza hitz egiten dugunean, beldur hori beti doa gurekin, gaur egun "etorkizuna" dituzten metodologiekin ea futurismoa egiten ez ote dugun. Baina ezin dugu nahastu futurismoa immobilismoarekin. Irakasle askoren buruetan oraindik ea klasea emateko era klasikoak bertan behera uzteak probetxugarri…\nZientziaren funtsa / La esencia de la Ciencia\nDe Pilar Etxebarria - enero 20, 2013\nInterneten murgilduta, berriro Richard Feynmanen bideo honekin egin nuen topo orain dela gutxi. Berehala jarri nuen sare sozialetan, nire wikian, "Zientziaberri" (nire alabak beti esaten dit ez naizela oso originala izan blogaren izenburu bera jartzegatik) , Zientzia atalean, hain zuzen ere, aspaldi kokatuta neukala gogoratuz, bere zientziaren ikusmira oso adierazgarria iruditu zaidalako. Beraz, pentsatu dut hona ekartzea berriro atal honetan dagoena. Web-orriak, materialak, multimedia, ikas-unitateak, proposamen didaktikoak...aurkitzen dudan guztia wikian apurka apurka aipatzen joan naiz eta, batzuetan, ez naiz konturatzen blog bezalako beste baliabide eraginkorrean, esan nahi dut, informazioa azkarragoa zabaltzen duenetariko bat, aipatzea ere beharrezkoa dela. Zientzia atal honetan aurkituko dituzue: Zientzia orokorra: zientziari buruzko web-orriak, aldizkari zientifikoak, non deskargatu material interesgarriak, elementu multimedia, irratia eta telebista digitalak, …\nOlimpiada matemática de 2º ESO/DBH 2ko Olinpiada matematikoa : "Eduardo Chillida" izeneko Euskadiko DBH 2.mailarako Olinpiada Matematikoaren deialdi berriaYo también quiero hacer magia… ¿o son matemáticas?: adivinar números con cartas es fácil con el teorema de Zeckendorf“Caos”, una aventura matemática: documental matemático sobre sistemas dinámicos , el efecto mariposa y la teoría del caos. Son 9 capítulos de trece minutos y pueden verse en varios idiomas Cómo serán las jubilaciones a partir de 2013?: calcula, calcula...Historia interminable de fracciones : una propuesta bonita de Eva Perdiguero Paseos matemáticos por Alcalá la Real . : un proyecto de Matemáticas por la ciudad\nSekuentzia berria: Balloon Mapping Ordizian : Jokin Lacalleren ikas-sekuentzia berri bat, proiektu batean antolaturik, fisika eta matematikako edukinak biltzen ditu eta planteamentu bikaina.Un mapa del mundo con todos los desastres y calamidades naturales y artificiales en ti…\nDe Pilar Etxebarria - enero 10, 2013\nOhikoa denez, otsailaren 25etik 28ra, Sestaoko Berritzeguneak XIV. Matematika Jardunaldiak antolatzen ditu. Aurtengo gaiaren barruan, "matematika, kultura eta praktika onak", matematikak dituen harremanak artea, literatura edo jolasekin aztertuko dira DBHko irakasleei zuzanduta dauden lehenengo bi egunetan. Eta azken bietan LHri begira, Albert Rigoll irakasleak bere proiektu matematikoaz berba egingo du.


Ekologistak Martxanek bat egingo du Larrialdi Klimatikorako Hitzarmenarekin - Ekologistak Martxan - Euskal Herria\nEgoera klim atiko eta ekologikoaren premiak zein larritasunak erantzun azkar eta erabatekoa eskatzen du, zientziak iragarritako ondorioak ekiditeko.\nHainbat elkartek, Ekologistak Martxan barne, osatu dugu Larrialdi Klimatikorako Hitzarmena. Horren helburua da gaur egungo egoeraren larritasunaz ohartaraztea eta dei bateratua egitea, bai Europako erakundeek eta Espainiako Gobernuak, bai autonomia-erkidegoek eta udalek arazoari aurre egiteko. Garai politiko berri honetan eskatu nahi zaie larrialdi klimatikoa aldarrika dezatela eta beharreko neurriak har ditzatela, negutegi efektuak sortzen dituen gas emisioak desagerrarazteko, zientziak ezarritakoaren arabera eta justizia klimatikoaren irizpideei jarraituz. Mundu osoko tenperatura 1,5ºC baino gehiago igo dadin ekiditea gizateriaren lehentasuna izan behar da. CO2ren emisioak murriztu behar ditugu, gure aztarna ekologikoa planetaren biogaitasunera egokitzeko.\nEkologistak Martxanek bat egingo du Larrialdi Klimatikorako Hitzarmenarekin eta datozen ekitaldietan lagunduko dugu, bertan agertzen diren aldarrikapenekin bat gatozelako, zeren planetaren bizia hobetzeko bizikletaz ibiltzea baino hoberik bada?\n← Ekologistak Martxan kexu da Eusko Jaurlaritza ez delako ezer egiten ari, Jatan lindanoa isuri zela ikusita 9ª Ekomartxak Nafarroa zeharkatuko du →


Diagnostikoak eta balantzeak I - Deia\nDiagnostikoak eta balantzeak I\njosune ariztondo 02.07.2021 | 01:19\nbadira berbak elite intelektualen diskurtsoetan ezagutu ostean egeuretzen ditugunak eskuarteko gaiak azaldu orduan azalpen-gaitasun handikoak gertatzen zaizkigulako. Nirtetzako daukat, halere, termino horiek oso era deberdinetan ulertu eta barneratzen ditugula, horrelaxe nabaritzen baita zenbait elkarrizketa eta eztabaidetan. Honetan ere, zenbat buru hainbat aburu.\nPisu berezia dutenen artean diagnostikoa eta balantzea dira bi, sarritan bata bestean ondoan erabiltzen ditugunak. Egokiak dira uda honetan bereziki, ikasturte amaierak eta pandemiaren sasoi honek hausnarketa-aukera aparta eskaintzen baitute.\nGertaera jakin baten egoera azaltzen du diagnostikoak baina, praktikan, deskripzio hutsetik haratago joaten da, edozein hauskarnetak proposamenak eskatzen baititu. Arrazoi nagusia, ahulezi eta indarguneen azalpenen abiapuntu inplizitoak norbere azterketa-erreferentziak izanik, erabakiorrak suertatzen direla etorkizunerako konpromisuen formulazioetan. Horrexegatik gai berberaren diagnosi desberdin batzuk euren artean uztargarriak izaten dira eta batzuk uztarezinak, halakoxeak baitita batzuen eta besteen betaurrekoak ere.\nBalantzeak, aldiz, aro baten bilakaera aztertzen du aldez aurretik erabakitako adierazleen baitan. Helburua, explizitoagoa kasu honetan, etorkizunerako irakazpenak lortzea. Zenbat eta irekiago hausnarketa orduan eta aukera zabalagoa elkarrizketa eta eztabaida egin eta balantzea hobeto asmatzeko.\nDiagnostikoak zein balantzeak, biek dituzte arlo aproposak berrikusteko. Pandemia dugu bat, ezer bada zeharkakoa eta eremu zabalekoa: birusa eta bere aldaerak, txertoak, norbanako babes-neurriak, baheketak edo babes juridikoa, batzuk bakarrik aipatzearren. Beste eremuei erreparatzen badiegu ostera, hezkuntza, elkarbizitza, kultura edota enplegua, kasu, vistan da pandemiaren izan duen eragina arlo horien bilakaeran, ezerk izan badu.\nEmango dizkiogu tartetxoak zutabetxo honetan ere aipatu gaiei, adituek zein erakundeek egiten dituztenei erreparatuz.


Inork begiratzen badio - Nontzeberri\nHasiera/ARTEA/Inork begiratzen badio\nIruñeko Ziudadelako Arma Aretoan, eta Re-visones/Begirada Berriak Iruñeko Udalaren Arte Garaikideko Bildumari proiektuaren barruan, Bakarrik dago inork behatzen dion hori izeneko erakusketa jarri da ikusgai. Luisa Fernanda Lindo-k eta Sergio Jair Mendez-ek komisariaturiko erakusketa ekainaren 21era bitartean ikusi ahalko da.\nBertako bildumako hogeita hamar artelanez osatutako erakusketa (eskulturak, argazkiak, pinturak, instalazioak, bideoak eta abar) “gizabidearen galeraren kausa eta ondorio diren arazo koiunturalen inguruko hausnarketa iradokitzen duten hiru ataletan banatu da: gorputza eta lurraldea; generoa eta identitatea, eta bizimodu posmodernoaren paisaiak, haren ondoriozko endekatzearekin batera”.\nBertan artista multzo handi batek hartzen du parte: Helena Almeida, Elssie Ansareo, Carmen Anzano, Patxi Araujo, Ignacio Ardanaz, Elizabeth Aro, Ariane Artika, Amaia Gracia Azqueta, Miriam Bäckström, Jose Manuel Ballester, Rosa Brun, Jose Javier Caballero Orio, Joan Cortes, June Crespo, Jose Pedro Croft, Florentino Diaz, Miren Doiz, Ana Fernandez, Joan Fontcuberta, Ignacio Llamas, Teresa Moro, Javier Muro, Alberto Oderiz, Carlos Pascual, Álvaro Matxinbarrena, David Rodriguez Caballero, Curro Ulzurrun, Eulalia Valldosera eta Mariana Vassileva.\nErakusketaren inguruan jarduera paraleloak ere ondu dira, hala nola, Godfrey Reggio dokumental esperimentaletako zuzendariari eskainitako zinema zikloa, edota mahai-inguruak Ana Longoni, Maite Garbayo, Mari Luz Esteban, Aimar Arriola, Tamara Díaz Bringas eta Celia Martin Larumbe adituekin.


Nesle dorreko gertaera - Wikipedia, entziklopedia askea.\nNesle dorreko gertaera\n(«Nesle dorrearen gertaera» orritik birbideratua)\nEugène Viollet le Ducek, 1856 inguruan, asmatutako dorrearen irudia. Dorrea, berez, eskuinaldeko zatia baino ez zen.\nNesle dorreko gertaera Luis I.a eta Karlos I.a Nafarroa eta Frantziako erregeak izango zirenen emazteek, Margarita eta Zuria Borgoinakoak, hurrenez hurren, protagonizatutako adulteriozko eskandalua izan zen.\nBadago dorre horrekin lotura duen XV. mendeko elezahar bat ere, ziur asko Filipe Ederraren erreinaldian izandako gertaeran oinarritua. Kondaira honen arabera, Frantziako erregina bat Nesle dorrean oheratzen zen maitaleekin, eta ondoren gertuko Sena ibaira botatzen zituen.\n2 Gertaeraren garapena\n4 Gertaera literatura eta zineman\n4.1 La Tour de Nesle\n4.2 Les Rois Maudits\n4.3 Tallandier, Le Livre national, Les romans héroïques\n4.4 Ballade des dames du temps jadis\nNesle Dorrea, jatorriz Hamelin Dorrea  edo Tornella Pilippi supra Sequanam zeritzona, Sena ibaiaren ezkerraldean eraikia zen, Louvre gazteluaren dorrearen aurrean Nesle dorrearen eraikin bikiak izen bi ere izan zituen historian zehar: Tour de la Conférence eta Tour du Coin. Eraikin biak 1214an, Paris babesteko, Filipe II.a Frantziakoak eraikitzea erabaki zuen lau basailu-dorretxeetatik bi ziren eta hegoaldeko muga zaintzen zuten, ibaiaren ur-lasterraren goialdean. Dorrea biribila eta handia zen, altueraz 25 m eta diametroz 10 m zituena. Tontorrean almenak omen zituen. Dorreak lau solairu zituen: bi makotuak eta beste bi txikiagoak. Tontorreko almena edo plataformara igotzeko, eskailera kiribila zuen, tontorra baino gorago ailegatzen zena.\nDorrea erregeak eraikia bazen ere, laster Nesle jaunen gertuko gazteluaren izena hartu zuen eta hauek eraikina beren eremuetara gehitu zuten. 1308an Filipe I.a Nafarroakoak Amaury Neslekoari dorrea erosi eta, 1319an, Filipe II.ak Joana emazteari eman zion. Honek dorrea saldu zuen, Parisko Unibertsitatearen zati zen Borgoinako Ikastetxea sortzeko. Dorrea 1663 edo 1665ean eraitsia izan zen, Frantziako Institutua eta Mazarin liburutegia eraiki ahal izateko.\nFilipe Ederra erregearen eta haren emazte Joana Nafarroakoaren hiru semeak, guztiak Nafarroa eta Frantziako erregeak izango zirenak, Borgoinako etxe bietako hiru printzesekin ezkondu ziren:\nLuis, 1305eko irailaren 23an, Vernon hirian, Margarita Borgoinakoarekin ezkondu zen. Emaztea Kapeto leinukoa ere bazen, Borgoinako duke-etxekoa. Izan ere, honek aita Roberto II.a, Borgoinako dukea, eta ama Ines Frantziakoa, San Luisen alaba, zituen.\nFilipe, 1307ko urtarrilean, Corbeilen, Joana Borgoinakoarekin ezkondu zen. Emaztea Borgoinako errege-kondeen alaba zen, Mahaut Artoisekoa eta Oton IV.a Borgoinakoarena, hain zuzen ere.\nKarlos, 1308ko maiatzaren 20an, Corbeilen, Zuria Borgoinakoarekin ezkondu zen. Emaztea Borgoinako errege-kondeen alaba zen, Joanaren ahizpa.\nUmeak zirenetik lagun minak, hiru printzesak beren alaitasuna zela eta nabarmendu ziren Filipe I.aren gorte larderiatsuan. Haien dotorezia eta irtirinkeriak laster sortu zuen maitale gazteak zituztelako zurrumurrua, beti ere frogatu gabea. 1314ko apirilean, haien koinata eta Ingalaterrako erregin ezkontidea zen Elisabeten bisita izan zuten. Honek egoera guztiz aldatu zuen.\nKoinata eta haren senarra Eduardo II.a Ingalaterrakoa omentzeko festa batean, Elisabet ohartu zen zaldun bik, Filipe eta Gauthier Aunaykoak, gerrikoan poltsak zeramatzatela (frantsesez: aumônière). Poltsa haiek hilabete batzuk lehenago Margarita eta Blanka koinatei oparitutakoen antz handia zuten. Festa eta gero, aitari gertatutakoa kontatu zion.\nNormandiako Gaillard gaztelua, printzesen presondegia.\nChâteau-Gaillard Rikardo Lehoi Bihotza Ingalaterrako erregeak eraikia zen 1196 eta 1197 artean.\nParisetik 100 kmra dagoen gaztelu honetan bertan, Karlos II.a Nafarroakoa ere preso izan zuten Ehun Urteko Gerra garaian, baina 1357ko azaroaren 9an ihes egin zuen.\nFilipe I.ak agindu zuen itaunketak zurrumurruak baieztatu zituen: Filipe Aunaykoa Margaritaren maitalea zen, Gauthier berriz Zuriarena. Maitaleen arteko zitak Nesle dorrean gertatzen ziren, senarrak kanpoan zeudela. Joanaren maitalea ez zuten aurkitu, baina adulterioak ezagutu eta estaltzen lagundu zuenez, bera ere erruduntzat jo zuten. Aunay anaiak preso hartu zituzten eta, azkenean, aitortu egin zuten; ondoren beren maitaleek gauza bera egin zuten.\nErregearen aurkako delituaz epaituak eta heriotzera kondenatuak, 1314ko apirilaren 19an, Pontoiseko herriko plazan, torturatu eta hilarazi zituzten. Oinazea latza izan zen oso: bizirik zeudela larrutu zituzten, gero zakilak moztu eta txakurrei eman zitzaizkien, eta azkenean lepoa moztu zieten. Ondoren, bi anaien gorpuak herrestan eraman zituzten besapeetatik zintzilikatuak izatera.\nZigorra hain latza izanaren arrazoiak ez zeutzan bakarrik errege-familiari egindako iruzurrean, baizik eta erresuma osoari egindakoan, kapeto leinuaren ondorengoa kolokan jarri zelako. Errege-aitatasuna zalantzan jarri zitekeenez, etorkizuneko erregeren legitimitatea eta autoritatea arriskuan izan zitezkeen. Izan ere, gertaerak, de facto, Frantzia eta Nafarroako historian marka jarri eta oinordetza-lerroa aldatu zuen.\nPolitikoki hain zen inportantea iruzurra, non printzesen zigorra ere ereduzkoa izan behar baitzen. Printzesa biei ilea moztu zieten, Erdi Aroan adulterio egiteagatik zigortutakoen ezaugarri fisikoa. Ondoren, beltzez jantzita, oihal beltzek estalitako gurdi batean Normandiako Les Andelys herrixkan dagoen Château Gaillard gaztelura eraman zituzten.\nHiru anaietan nagusia zen Luis I.a Nafarroakoaren koroatzea.\nLuis I.a Nafarroakoa eta X.a Frantziakoa, (1289-1316), ezizenez Luis Setatia edo Luis Liskarzalea deitua, Nafarroa (1305–1316) eta Frantziako erregea (1314–1316) eta Xanpaina eta Brieko kondea (1305–1314) izan zen.\nFilipe I.a urte bereko azaroaren 29an hil zenez, Luis errege bihurtu zen. Orduan, haren emazte Margarita Gaillard gazteluko dorrearen tontorrean, lau haizetara irekitako gela batean zegoen. 1315eko apirilaren 30ean, hilik agertu zen. Batzuen arabera, senarrak agindurik ito zuten, baina beste iturri batzuen arabera hotzak hil zen.\nZuria Borgoinakoa, berriz, Karlos anaia txikia eta oinordekoa ez zenarekin ezkonduta zegoenez, tratu hobea izan zuen ziega batean preso eman zituen zazpi urteetan. Alabaina, Karlosen anaia biak semerik gabe hil ziren eta hau 1322ko urtarrilaren 3an errege bihurtu zen. Emaztea artean kartzelan zuenez, ezkontzaren baliogabetzea eskatu zuen. Maiatzaren 19an Joanes XXII.a aita santuak ezkontza ezeztatu zuen, odolkidetasuna zela eta. Behin ezkontza baliogabetua, Zuriak baimena lortu zuen presondegia utzi eta moja bihurtzeko. Osterantzeko bere bizitza Maubuissongo abadian, Pontoisetik gertu, eman zuen eta hantxe hil zen 1326ko apirilaren 29an.\nJoana, hirugarren printzesa, Dourdanen preso izan zuten, ahizpa eta koinataren desleialtasunen sekretua babesteagatik. Zorionez, Mahaut Artoisekoa amaren laguntzari esker, Filipe senarrarekin adiskidetu zen eta 1317an Frantzia eta Nafarroako erregina ezkontide bihurtu zen. Urte bi geroago, senarrak Nesle dorrea oparitu zion.\nOndorioek luze iraun zuten. Luis I.a Nafarroakoa eta Margarita Borgoinakoak, eskandalua sortu baino lehen, Joana izeneko alaba bat izan zuten. Hau hiru urte lehenago, 1311ko urtarrilaren 28an, jaioa bazen ere, haren aitatasuna zalantzan zegoen. Hori zela eta, Luis I.a eta honen seme Joanes I.a hil zirenean, erresuma bien oinordekotzatik aldendu zuten, Filipe II.aren alde. Hori egiteko bere adina (6 urte zituen) eta zalantzazko aitatasuna argudiatu zituzten. Baina sasikotasun salaketak egiaztatu ezinak zirenez, haren aurkakoek Lege Salikoa erabili zuten, emakumea tronutik aldentzeko. Hala ere, Lege Salikoak Frantzian baino ez zuen balio eta, beste bi errege hil ondoren, Nafarroako erregina bihurtu zen. Honek bere aldekoak, Eudes IV.a Borgoinakoa osaba buru zutenak, edonola asebete zituen; aurkarien ikuspegitik, ordea, Nafarroako Erresumaren egoera ez zen garrantzitsuena, baizik eta Frantziako estatu osokoa.\nXV. mendeko elezahar baten arabera, ziur asko Filipe Ederraren erreinaldian izandako gertaeran oinarritua, erregina adulteriogile bat Neslé dorrean oheratzen zen maitaleekin, eta egunsentian dorretik behera botazen zituen. Buridan izeneko filosofia irakasle batek (Jean Buridan filosofoan oinarritua) bizia salbatu omen zuen bere ikasleek Senatik atera zutelako, edo ikasleek ekarri zuten belar onduaz betetako ontzi batean erori zelako. Kondaira hau deuseztatzeko arrazoi nagusi bi daude:\nJean Buridan 1327an Parisko Unibertsitatearen errektorea zen. 1300ean jaioa, gazteegia zen bai filosofia irakaslea izateko bai 1314an Nesle dorrean izandako gertaeran parte hartzeko. Hala ere, kondaira Joana Borgoinakoak dorrea Unibertsitateari eman zion garaikoa izan liteke.\nGarai hartan Sena ibaiak zuen ibilbidea zela eta, belar onduz betetako ontzi bat ezin zen dorreari hainbeste hurbildu Buridanen bizia salbatzeko.\nGertaera literatura eta zinemanAldatu\nLa Tour de NesleAldatu\n1832an, Alexandre Dumas eta Frédéric Gaillardetek La Tour de Nesle (euskaraz: «Nesle dorrea») drama historikoa idatzi zuten. Antzezlan honen bost ekitaldietan XIV. mende hasierako Frantziako erregina baten orgia eta heriotza agertzen dira. Erregina, ziur asko, Margarita Borgoinakoa da eta Jean Buridan eta Aunay anaiak ere agertzen dira.\nAntzezlana Frédéric Gaillardetek idatzi eta, geroago, Alexandre Dumasek berridatzi zuen. Porte Saint-Martin antzerkian, Parisen, 1832ko maiatzaren 29an, jokatu zen lehen aldiz.\nAntzezlana, zineman ere egin dute hainbat aldiz:\n1937an Gaston Roudès zuzendariak La Tour de Nesle filma egin zuen. Protagonistak Jean Weber (Gaultier eta Philippe d'Aulnay), Jacques Varennes (Jean Buridan) eta Tania Fédor (Margarita Borgoinakoa) izan ziren.\n1955ean Abel Gancek La Tour de Nesle zuzendu zuen. Aktoreen artean protagonistak Pierre Brasseur (Jean Buridan) eta Silvana Pampanini (Margarita Borgoinakoa) baziren ere, Michel Etxeberri donibandarrak ere hartu zuen parte, Enguerrand de Marigny antzezten.\n1968an, berriro, zinemara ekarria izan zen. Franz Antel alemaniar zuzendariak Der Turm der verbotenen Liebe filma egin zuen. Filmaren protagonistak Jean Piat (Jean Buridan) eta Teri Tordai (Margarita Borgoinakoa) izan ziren.\nLes Rois MauditsAldatu\nNesle dorrearen gertaera, kausa eta ondorioak barne, Maurice Druonek 1955 eta 1977 artean argitaratutako Les Rois Maudits (euskaraz: «Errege madarikatuak») liburuetan ezagutarazia izan zen. Eleberria zazpi liburutan banatua bazen ere, gertaera lehenengo eta bigarrenean kokatzen zen, Le Roi de fer eta La Reine étranglée izenekoetan. Liburu bi hauek 1955an argitaratuak izan ziren, eta berriro 1965-1966an, idazleak berak orraztuak.\nHain izan ziren arrakastatsuak liburukiak non telebistarako bitan filmatuak izan baitziren, 1972an eta 2005ean hain zuzen ere:\n1972an Claude Barmak Les Rois Maudits zuzendu zuen ORTFko bigarren katerako.\n2005ean, Josée Dayanek Les Rois Maudits filmatu zuen, frantziar-italiar koprodukzio batean. France 2 telebista kateak eman zuen Jeanne Moreau eta Gérard Depardieu protagonista zituen telesail hori.\nTallandier, Le Livre national, Les romans héroïquesAldatu\n1913ko abendua eta 1914ko urtarrila artean Michel Zévaco kazetari anarkistak Nesle dorrearen gertaeran oinarritutako eleberria argitaratu zuen. Hala ere, orduko lana ezaguna zen 1905ean La Petite République Socialiste eta 1909an Le Journal des Romans Populaires Illustrés egunkarietan agertu zelako. Harrezkero, askotan berrargitaratua izan da.\nGertaerari buruzko liburua liburuki bitan zatituta zegoen:\nI. liburukia: Buridan, Le Héros de la Tour de Nesle, Jean Buridanen kondairari buruzkoa.\nII. liburukia: La Reine sanglante, Marguerite de Bourgogne, Margarita Borgoinakoaren bizitzari buruzkoa.\nZévacoren eleberria behin eraman zen zinemara: 1952an Émile Couzinetek Buridan, héros de la tour de Nesle filma idatzi eta zuzendu zuen. Filmaren protagonistak Jacques Torrens (Jean Buridan) eta Clarisse Deudon (Margarita Borgoinakoa) izan ziren.\nBallade des dames du temps jadisAldatu\nFrançois Villon idazleak Ballade des dames du temps jadis (euskaraz: «Behialako emaztekien balada») poemaren bigarren estrofan Jean Buridanen kondaira aipatzen du. 1461an idatzia, kondaira aipatzen duen lehendabiziko testua omen da. Honela dio:\n« Semblablement, où est la royne\n« Era berean, non ote dago\nBuridan zaku batean Senara botatzea\nagindu zuen erregina?\nBalada hau, XX. mendean, Georges Brassens frantziar abeslariak moldatu eta abestu zuen.\nPosizioa gertaera garaian\nFilipe I.a Nafarroakoa 1268 1314/XI/29 Frantzia eta Nafarroako erregea\nLuis I.a Nafarroakoa 1289/X/4 1316/VI/5 Frantzia eta Nafarroako\nMargarita Borgoinakoa 1290 1315/VIII/14 Frantzia eta Nafarroako\nerregearen oinordekoaren emaztea\nFilipe Aunaykoa ? 1314/IV/19 Frantzia eta Nafarroako\nerregearen oinordekoaren emaztearen maitalea\nKarlos I.a Nafarroakoa 1294/XII/11 1328/II/1 Frantzia eta Nafarroako infantea\nZuria Borgoinakoa 1296 1326/IV/29 Frantzia eta Nafarroako infantearen emaztea\nGauthier Aunaykoa ? 1314/IV/19 Frantzia eta Nafarroako\ninfantearen emaztearen maitalea\nFilipe II.a Nafarroakoa 1292-1293 1322/I/3 Frantzia eta Nafarroako infantea\nJoana Borgoinakoa 1292/I/15 1330/I/21 Frantzia eta Nafarroako infantearen emaztea\nElisabet Frantziakoa 1295 1358/VIII/22 Ingalaterrako erregina ezkontidea\n↑ (Frantsesez) Phillipe LORENTZ eta Dany SANDRON (2006): Atlas de Paris au Moyen Âge. Paris: Parigramme. ISBN 2-84096-402-3.\n↑ (Frantsesez) Guy LE HALLÉ (1995): Histoire des fortifications de Paris Horvath argitaletxea\n↑ a b (Frantsesez) Eugène VIOLLET LE DUC eta Georges BERNAGE (1978): Encyclopédie Médiévale 1978, 134. orr.\n↑ 48° 51′ 27″ N, 2° 20′ 14″ E / 48.85750°N,2.33722°E / 48.85750; 2.33722\n↑ (Alemanez) Luis I.aren genealogia Mittelalter-genealogie.de\n↑ (Ingelesez) Margarita Borgoinakoaren biografia Fmg.ac\n↑ (Alemanez) Filipe II.aren genealogia Mittelalter-genealogie.de\n↑ (Ingelesez) Joana Borgoinakoaren biografia Fmg.ac\n↑ (Alemanez) Karlos I.aren genealogia Mittelalter-genealogie.de\n↑ Erregearen izaera gogorra zela eta, haren aurkari zein zaleek roi de marbre (euskaraz: «haitzurdinezko erregea») eta roi de fer (euskaraz: «burdinezko erregea») ezizenak jarri zizkioten. Bernard Saisset, Pamiersko apezpiku, aurkariaren hitzetan, «ez da gizona ezta piztia, estatua baizik»\n↑ (Frantsesez) Erdi Aroko modan gerrikoa inportantea zen oso. Jantziek poltsikoak ez zituztenez, poltsak zintzilikatzen zituzten dirua edo tresnak eramateko (Jean-Louis BESSON (1986): Le livre des costumes, La mode à travers les siècles Gallimard argitaletxea, Paris, ISBN 2-07-039531-6)\n↑ Marc LEFRANÇOIS (2013): Histoires insolites des Rois et Reines de France City Edition. Books.google.es\n↑ (Alemanez) Joana II.aren genealogia Mittelalter-genealogie.de\n↑ Klovis I.a garaiaren Pactus Legis Salicæ honela zioen latinez: De terra salica nulla portio hereditatis mulieri veniat, sed ad virilem sexum tota terræ hereditas perveniat.\n↑ (Ingelesez) La tour de Nesle, drame en cinq actes et en neuf tableaux Worldcat.org\n↑ (Ingelesez) La tour de Nesle (1937) Imdb.com\n↑ (Ingelesez) La tour de Nesle (1955) Imdb.com\n↑ (Ingelesez) Der Turm der verbotenen Liebe (1968) Imdb.com\n↑ (Ingelesez) "Les rois maudits" (1972) Imdb.com\n↑ (Frantsesez) Les Rois Maudits (1972) Allocine.fr\n↑ (Frantsesez) Les Rois Maudits (2005) Allocine.fr\n↑ (Ingelesez) "Les rois maudits" (2005) Imdb.com\n↑ (Frantsesez) Zévacoren bibliografia Ebooksgratuits.com\n↑ (Ingelesez) Buridan, héros de la tour de Nesle (1952) Imdb.com\n↑ (Frantsesez) Poemaren testua\nAlexandre Dumas eta Frédéric Gaillardet, La tour de Nesle, drame en cinq actes et en neuf tableaux, Paris, Imprimerie normale de J. Didot l'âiné, 1832.\nHilda Johnstone, Francia: gli ultimi Capetingi artikulua «Storia del mondo medievale» liburuaren VI. Liburukia. 1999.\n(Frantsesez) Scandale de la Tour de Nesle


2015-07-21, menditik ofizialtasunerantz, Berria-n.\nAsteartea, 2015eko uztailak 21a.\nEuskal selekzioaren aldeko mendi martxaren hamabosgarren aldia egingo dute abuztuan, ESAIT gabeko lehena. Algortatik Ziburura helduko da zortzi egunean.\nHamabosgarren aldia du mendi martxak. Irudian, iazko familia argazkietako bat. EUSKAL SELEKZIOAREN ALDEKO MENDI MARTXA.\nAmaia Urteaga. Donostia.\nUdaberrian jakinarazi zuen ESAITek, Euskal Selekzioaren Aldeko Iritzi Taldeak, hemezortzi urtez ofizialtasuna lortzearren lanean aritu ostean, bere ibilbidea amaitutzat eman zuela. Hainbat ekintza egin zituen taldeak, Euskal Herrian eta nazioartean, ofizialtasuna aldarrikatu eta lortzeko. Horietako bat da euskal selekzioaren aldeko mendi martxa. Aurten, lehenengoz, ESAITen aterki azpitik kanpo antolatu eta egingo dute, abuztuaren 1etik aurrera.\n«ESAIT desagertu arren, selekzioaren inguruko gaiak bizirik dirau», adierazi du Txumai Iturriak, euskal selekzioaren aldeko mendi martxaren antolatzaileak. Mendi martxako lantaldeak hausnarketa propioa egin zuen, erabakiaren berri izandakoan, etorkizun laburrean zer egin erabakitzeko. Orain arte egindako lanak aurrera egitea merezi duela ondorioztatu zuen lantaldeak, eta hamabosgarren mendi martxa izango da aurtengoa. Abuztuaren 1-8 artean egingo da, eta Algorta (Bizkaia)-Ziburu (Lapurdi) herriak lotuko ditu.\nEuskal Selekzioa martxan, kosta ala kosta ofizialtasuna! lelopean egingo dute mendi martxa. Ibilbidea 25 kilometro inguruko zortzi etapek osatzen dute, Bizkaiko, Gipuzkoako eta Lapurdiko lurretan barrena. Izena emateko epea, uztailaren amaiera arte egongo da zabalik.\nLeloari dagokionez, «esanahi ugari» ditu Iturriak dionaren arabera: «Batetik, ESAIT desagertuta ere hemen gaudela aldarrikatu nahi dugu; bestetik, euskal kostaldea zeharkatuko dugunez, horri ere errefentzia egiten zaio; eta azkenik, kostata bada ere, lehenago edo geroago euskal selekzioaren ofizialtasuna helduko dela aldarrikatzen dugu».\nParte hartzailearen profilak ez du zertan kirolari profesionalarena izan, mendimartxa.eus webgune ofizialean adierazten dutenez: fisikoki tonu egokian egotea komeni da, eguneroko gorabeherak eta martxen iraupenak kontuan harturik. Hala ere, ez dute inor beldurtu nahi: «Parte hartzaileen artean 8 urteko gaztetxotik hasita 75 urteko heldurartekoak daude». Adin tarte handia dago, zehaztu du Iturriak. Horrez gain, ibilbidean zehar taldearen hasieran eta bukaeran antolatzaileak joango dira, helmugara partaide guztiak heltzen direla ziurtatzeko.\nBi garraio zerbitzu jarriko ditu antolakuntzak: Batetik, lehen eta azken egunean joan-etorriko autobusak; bestetik, motxilak (lo zakuak, lotarako azpiak, aldatzeko erropa, eta abar) etapa amaierara eramango dituena. Era horretara, mendi martxan zehar beharrezkoa dutena bakarrik eraman beharko dute ibiltariek.\nParte hartzaile guztiek, martxa erdia egin, osoa edo bi etapa, diru kopuru bat ordaindu beharko dute. Hala, gutxieneko azpiegiturak bermatuta egongo dira. Mendi martxa osorik egin nahi duenak 300 euro ordaindu beharko ditu, azken hiru urteetako kopuru bera. Prezioaren barruan sartzen dira: Zortzi egunetako gosariak, ibilbideko janaria, lehen eta azken eguneko garraioa, herri afarietarako lekua, eta motxilak etapa hasieratik bukaerara eramateko garraioa. 200 eurorengatik ibilbide guztia egin daiteke, nahiz eta eguneroko afari eta otordu bereziak ez diren barnean sartzen. Norbaitek ibilbide erdia egin nahiko balu, 150 euroren truke izango ditu aurretik aipatutako zerbitzu guztiak bermatuta. Azkenik, norbanakoak egiten dituen egunen arabera molda daiteke prezioa.\nAzken urteetatik hona 100 partaideko muga ezartzen du antolakuntzak: «Azpiegituretatik hasita, ehun pertsona nahiko jende da». Lo egiteko lekuak, adibidez, ez daude zifra horretatik gorako jende kopuruak biltzeko prestatuak. Aurten egunero 80-100 lagun artean egongo direla espero dute, kontuan izanik partaide guztiek ez dituztela egun guztiak egingo.\nBi antolakuntza talde bereizten ditu Iturriak: «Mendi martxa prestatzen, urte osoan, sei pertsona egon gara, baina ibilbidean zehar jende gehiagok osatzen du lan taldea: Batzar bat egiten dugu partaide guztiekin, eta ibilbidean zehar egin beharreko lanak zein diren azaltzen diegu, haiek ere parte har dezaten». Gauza garrantzitsuenak gosaria prestatzeko txandak eta garbitasunekoak dira: «Goizeko zortzietan abiatzen gara mendira, eta gosaria prestatu behar dutenek seietarako zutik egon behar dute; horrez gain, konpromisoa hartzen dugu lotarako instalazioa aurkitu baino txukunago utziko dugula», adierazi du Iturriak. Lankidetzak, beraz, garrantzi berezia du egitasmo honetan. Talde lanean egindakoa da.\nEz da mendi martxa soilik.\nMendian ibiltzeaz gain, «garrantzi berezia» izango dute igarotzen diren herrietan antolatzen diren ekintzek. Besteak beste: Ongi etorriak, bisitak eta herri afariak antolatu dituzte. Iturriak esan duenaren arabera: «Euskal selekzioaren aldeko aldarria egiten dugu, baina ez dugu ahazten Euskal Herrian gaudela, eta gure kultura eta historia ibilbidean txertatzen saiatzen gara». Aurten Lemoizko zentral nuklearra (Bizkaia), Zumaiako flyschak (Gipuzkoa) eta Pasaiako Albaola ontziola (Gipuzkoa) bisitatuko dituzte, besteak beste.\nIbilbidea prestatzen ari zirenean gertatu zen Ziburuko Ikastolaren afera: «Orduan erabaki genuen mendi martxaren amaiera Ziburun izango zela, eta Seaskari zein Kaskarotenea Ikastolari omenaldia egitea», azken etaparen amaieran izango da.\n“Euskal selekzioaren aldeko aldarria egiten dugu, baina gure kultura eta historia ibilbidean txertatzen dira”.\n“ESAIT desagertuta ere hemen gaudela aldarrikatu nahi dugu, eta euskal kostaldea zeharkatuko dugu”.\nEuskal selekzioaren aldeko mendi martxaren antolatzailea.


Nola EZ utzi inor atzean - Red Navarra de Lucha contra la Pobreza y la Exclusión Social\nPosted on 11 abuztua, 2020 11 abuztua, 2020\nCOVID19 osasun-krisia arreta-gune bihurtu da mundu osoan azken hilabeteetan, eta ia edozein berriak alde batera utzi du. Esnatzen hasten garen une honetan utzitako paisai antzekoa aurkitzen dugu, baina inklusioaren betaurrekoak janzten baditugu, aldaketak sumatzen hasiko gara.\nZaurgarritasun-egoeran zeuden pertsona horiek guztiek egoera larriagotu egin da. Jende askok galdu ditu bere lanak. Batzuek ezin izan diote aurre egin pisuari. Eta beste batzuek infernu bat bizi izan dute, komunikaziorik gabeko geletan, edo prostituzioan aritu diren pisuetan.\nKrisi ekonomiko eta sozial ezkutua gero eta errealagoa da. Badakigu zertaz ari garen 2008ko krisia bizi dugunok. Baina gizartea oraindik ez zegoen berreskuratuta egoera berri honi aurre egiteko. Nafarroan, oraindik, 82.000 pertsona baino gehiago gizarte-bazterketako egoeran daude, 2008an baino askoz gehiago. Horregatik, orain inoiz baino gehiago, gizartea suspertzeko asmotan gaudenean, ezin ditugu alde batean utzi, eta gizarte honen zimenduak berrikusteko aukera ezin hobea da.\nHona hemen krisi honetatik inor atzean utzi gabe ateratzeko behar ditugun bost gakoak:\nEnpatia: besteen oinetakoetan jartzeko, nola sufri dezaketen ulertzeko eta haien errealitatera hurbiltzeko. Inork ez du txiroa izatea aukeratzen, sistema oso batek pertsona batzuek bakarrik pairatzen duten desberdintasuna sustatzen du.\nElkartasuna: beharrezkoa une zailetan justizia sozialarekin konprometitzeko. Gure ingurune hurbiletik haratago begiratu behar da gizarte kohesionatuago bat eraikitzeko, pertsona ahulenak gizarte-bazterketa handiagoan ez erortzeko.\nInklusioa: beste lupa batekin begiratu eta horizontea gure inguruan zabaltzeko. Inguruan ditugun bizien eta giza esperientzien aniztasuna gogoan izatea beti.\nGizatasuna: besteenganako maitasuna, ulermena edo elkartasuna sentitzeko gaitasuna sustatzeko. Aurreiritzi guztiak alde batera utzita.\nAusardia: tokatzen zaigun tokitik gizarteratzearen aldeko apustu irmoari aurre egiteko, dela herritartasunetik, dela administrazio publikotik, dela gizarte zibiletik, bazterketa-diskurtsoek, klasistek, arrazistek, xenofoboek… azken batean, aporofoboek, beldurtu gabe.\n← Etxebizitzarako eskubidearen alde\nGizarte-arloaren digitalizaziorantz →


"Feministok borrokarako eguna dugu gaur" : Oarsoaldeko Hitza\nElkarretaratzea egin dute Herriko Plazan mugimendu feministak deituta, azaroaren 25aren harira.\nAzaroaren 25aren harira, indartsu atera da mugimendu feminista, indarkeria matxistarik gabeko bizitzak aldarrikatzera. Garbi esan du, “feministok borrokarako eguna dugu gaur”.\nManifestazioa zegoen deituta, baina eguraldiaren iragarpenaren harira bertan behera utzi eta horren ordez Herriko Plazan bildu dira bertaratutako hamarnaka herritarrak. Zirika Feminista Gazte taldeak bildutako indarkeria matxista testigantzak entzun dituzte elkarretaratzea egiten zuten bitartean, eta ondoren performancea egin dute mugimendu feministako hainbat kideek udaletxeko arkupeetan. Hitzartzea heldu da ondoren.\nLehen hitzak, indarkeria matxistak Euskal Herrian hil dituen Aintzane Pujana, Kontxi Gonzalez, Maria Pilar Berrio, Erika Tavares eta Miarritzen senarrak hil zuen 75 urteko emakumearentzat izan dira; ozen esan dute gogoan dituztela denak. Horiek, erailketa matxistak indarkeria matxistaren muturreko adierazpenak direla baina gaurkoan ikusezina den indarkeria matxista jarri nahi dutela jo puntuan esan dute.\nZaku zabal horretan, indarkeria matxistaren ertz denak sartu dituzte eta banan bana izendatu lehen lerroan jartzeko: Tratu txar ppsikologikoak, tratu txar sozialak, tratu txar ekonomikoa, indarkeria bikarioa, , indarkeria instituzionala, lan jazarpena, ziberjazarpena, groominga, mehatxua, txantaia, “indarkeria matxistarekin egunero bizi garenok, batzuetan ukalbikadak jasotzen ditugu, baina beste batzuetan mehatxuak dira, , gutxiespena, piropoak, txisteak, kontrola…”.\nBiolentzia ugari hurbil gertatzen dira, eta horregatik, ikusten ez denari begiratzera deitu dute gaurko mobilizazioaren osteko hitzartzean, “begira diezaiegun bikote harremanei, lagun inguruari, familiartekoei, militantzia sareei… Maitasun erromantikoaren mamutzarraren izarapean eraikitzen diren harremanak, gizonen nagusitasuna iraunarazten dutenak, emakumeak sotilki baztertzen gaituztenak. Finean, eraso bat eraso dela ikustea zailtzen digutenak”. Mezu garbia: “Egin dezagun ikusgarri ikusezina”.\nMitoak deuseztatzera deitu dute, gainera, gaurko mobilizazio jendetsuan; eta hala, gizon erasotzaileek gaixotasun mentalen bat izaten dutela; gizonak berez direla bortitzak eta batzuetan edonork gal dezakeela kontrola; alkoholaren eraginpean zegoen; emakumeak salaketa faltsuak jartzen dituzte etekin ekonomikoak lortzeko eta etxean geratzeko; kontu pribatua da eta trapu zikinak etxean garbitzen dira; indarkeria matxista diru sarrera txikiko, kultura maila eta etnia batzuetako familietan baino ez da gertatzen; indarkeria matxista isolatutako zerbait da; edota, neska ospe txarrekoa zen, oso probokatibo janzten zuen gisako esaldiak ezabatzea ezinbestekoa jo du mugimendu feministak,” errealitatea mito horietatik urrun dagoelako, baina oraindik ere uste horiek mantentzen dira”.\nIndarkeriak dituen adierazpenak identifikatuko dituztela erantsi dute, baita zalantzan jarriko dituztela ikasitako arauak, “borrokarako prest gaude, eguneroko borroka da gurea”. Indarkeriarik gabeko bizitzak orain aldarrikatu dituzte, eta euren bizitzak defendatzeko autodefentsa feminista antolatu baten aldeko hautua berretsi dute gaurkoan: “Beldurra izateaz nekatu gara, boteretze kolektiboaren aldeko hautua egin dugu, autodefentsa feministaren aldeko hautua!”.\nIndarkeria matxista plazara atera dute\nErlazionatutako edukiaAgerikoa, zein ezkutuko indarkeria matxista bistaratu duteBeldurrik gabe bizitzeko aldarria, BizarainenMatxismoak egunero hiltzen duela salatu duteHitzetatik ekintzetara jauzi egitea hil ala bizikoa delako


Frantziak Xabier Goienetxea gerturatu du | Politika | Berria\nFrantziak Xabier Goienetxea gerturatu du\nFrantziako Gobernuak Xabier Goienetxea Iragorri euskal presoa (EPPK) Mont-de-Marsango espetxera (Okzitania) hurbildu du, Etxerat elkarteak jakinarazi duenez. Orain arte, Fresnesko kartzelan zeukaten, Euskal Herritik —Altsasu (Nafarroa) erreferentzia hartuta— 870 kilometrora. Mont-de-Marsan 215 kilometrora dago. Paris iazko otsailean euskal presoak hurbiltzen hasi zenetik, Goienetxearen mugimendua halako 28.a izan da; horietatik hemezortzi Mont-de-Marsanera eraman dituzte, eta hamar, Lannemezanera.\n2015ean atxilotu zuten Goienetxea, Ortzaizen (Nafarroa Beherea), Iñaki Retarekin batera, ETAren «aparatu logistiko-militarraren» aurkako operazio batean. Iazko abenduan izan zen epaiketa, eta Retak azaldu zuen ETAren armagabetze prozesuan haren «zuloak ixteko helburua» betetzen ari zirela. Auzitegi Korrekzionalak zazpi urteko kartzela zigorra ezarri zien Retari eta Goienetxeari; aurrenekoa Fresnesen dute preso.\nFrantziako Estatuan gaur-gaurkoz 39 euskal preso daude: EPPK-ko 38 eta AEM inguruko bat. Euskal Herritik hurbilen diren bi kartzeletan 26 dituzte: hamahiruna Mont-de-Marsanen eta Lannemezanen.\nPentsiodunak batuta azaldu dira greba indargabetzeko saioen aurrean\nImanol Magro Eizmendi, Jokin Sagarzazu


Manifestazioa deitu du ezker abertzaleak arratsalderako Xabier Reyren heriotza salatzeko - Azpeitiko Ezker Abertzalea - Uztarria (Azpeitia)\nManifestazioa deitu du ezker abertzaleak arratsalderako Xabier Reyren heriotza salatzeko\nXabier Rey atxilotu zutenean, gogor torturatu zuten. Urrundua zuten, etxetik 1.000 kilometrora. Isolamenduan zuten, lehen graduan, 22 orduz ziegan. Bere tortura hamar urtez luzatu dute. Heriotza honek izen-abizenak dauzka: salbuespeneko espetxe politika eta Alderdi Popularra. Xabier ez da hil. Xabier hil egin dute.\nEzker Abertzaleak jakin badaki heriotza hau saihestu zitekeela. Alde batetik, torturapean lortutako autoinkulpazioen ondorioz zigortu zuten Rey. Beraz, ez zuen kartzelan egon behar. Bestetik, politika penitentziarioa egokitu balitz, dagoeneko hirugarren graduan egon zitekeen, baimen bidez ateratzen. Eta ziurrenera, ez zukeen egingo egin duena. Desesperazio ekintza bat baita egin duena. Infernu horri ihes egiteko modu bakarra.\nOstiralean, 10:00etan, Ezker Abertzaleak harrera egingo dio gorpuari Iratxe tanatorioan, Iruñean. Eta Azpeitian, ostiralean baita, manifestazioa egingo da 19:00etan plazatik abiatuta. Larunbatean, hilaren 10ean, 17:00etan Iruñeko Golem zinemetatik abiatuko den manifestazio nazionalean parte hartzeko deia egiten dugu; Orkatzetik kotxeak egongo dira 15:00etan, bertara joateko.


Nafarroako Hitza puntueus da - Nafarroako Hitza Nafarroako Hitza puntueus da – Nafarroako Hitza\nNafarroako Hitza puntueus da\n2015, apirilak 24 Aisialdia, Albisteak, Ekonomia, Euskara, Gizartea, Kultura, Politika 1082\nArgia, sinplea eta irakurterraza”. Hala azaldu zien atzo Ion Orzaiz Nafarroako Hitza-ko zuzendariak webgune berriak zer izan nahi duen eta nolakoa izango den aurkezpenean. Zaldiko Maldiko elkartean egin zuten aurkezpena Orzaizek eta Martxelo Otamendi BERRIAko zuzendariak. Aurkezpenean izan ziren, besteak beste, Patxi Zabaleta Aralarreko parlamentaria, Mikel Bujanda eta Juan Kruz Lakasta Euskalerria Irratikoak eta Garbiñe Petriati Behatokiko zuzendaria eta Gontzal Agote zine kritikoa. Lara Madinabeitia BerriaTBko bideogileak bideo batean jaso zuen ekitaldia.\n.@nafarroakohitza ren webgune berria aurkeztu dute @IonOrzaiz zuzendaria eta bertaratutako lagunen hitzak @berria TBn http://t.co/VMKnXwaTIQ\n— Lara Madinabeitia (@lmadinabeitia) April 23, 2015\nNafarroako Hitza-ren webgunea .eus da atzotik, eta aldaketa horrekin batera itxura eta eskaintza berritu ditu. Orzaizek azaldu zuenez, ostiralero Nafarroan argitaratzen den astekariko edukiak jasoago daude orain, eta horrekin batera, BERRIAko Nafarroako albisteak eta egunean egunekoak ere bilduko dituzte.\nSare sozialetan, gainera, bere presentzia indartuko du. Twitterreneta Facebooken eduki propioekin egongo da, eta YouTuben Nafarroako bideoak biltzeko kanal bat sortu du. Nabarmentzekoa da, gainera, datorren astetik aurrera bozei begira antolatu dituen mahai inguruak zuzenean ikusi ahal izango direla BerriaTBren bitartez.\nAtzoko ekitaldian aurkeztu zituen Orzaizek maiatzeko hauteskundeetara begira Nafarroako Hitza-k antolatu dituen hiru mahai inguruak. Hirurak zuzenean streaming bidez ikusi ahal izango dira. Nafarroako Hitza elkarlanean arituko da Nafarroako beste hedabide euskaldunekin, lekuko hutsa izan beharrean protagonista izan nahi duelako.\nElkarlan horren isla dira hauteskundeen atarian Nafarroako Hitza-k, Euskalerria Irratiak eta BERRIAk antolatu dituzten jardunaldi publikoak, kulturaren, euskalgintzaren eta politikagintzaren gaineko hausnarketa sustatzeko eta kazetaritza lana karrikara ateratzeko. Nafarroa Ofizialetik Nafarroa errealeradute izenburu. Azken mahai inguruan Hamaika telebistak ere parte hartuko du.\nMaiatzaren 6an, berriz, Kultura: edukiak eta edukiontziakizango dute mintzagai kulturaren esparruko gonbidatuek. Iñigo Astiz BERRIAko kazetariak zuzenduko du.\nMaiatzaren 13an —kanpainan, bete-betean—, EH Bildu, Geroa Bai, Podemos-Ahal Dugu eta Ezkerrako hautagaiek Aldaketa eraikitzen gaiaz hitz egingo dute jendaurrean. Juan Kruz Lakasta Euskalerria Irratiko kazetariak zuzenduko du.\n« Javi eta Miren gogoan


Azpeitia-Iruñea: 3. etapa\nData: 28 Apirila 2022 .\nHurrengo asteko larunbatean, #AzpeitiaIruñea! Ibilbidearen hirugarren etapa da egingo duguna, Nafarroa iparraldeko mendi eta basoez gozatzeko aukera ezin hobea. Leitzatik abiatu, eta Ireber eta Ernaitzu inguruetatik igarota, Aldatzera gutxi gorabehera 15:30ak aldera iristea aurreikusten dugu. Gure web orrian eman dezakezue izena, animatu, ederra izango da eta!\nEguna: maiatzak 7, larunbata.\nAmaiera: aurreikuspena, 15:30etan amaitzea ibilaldia.


Instalaciones Eléctricas de Baja Tensión (OCA)Inspección de máquinas – Directiva 2006/42/CE y Marcado CE - FabricantesInspección de equipos de trabajo – R.D. 1215/97Estudios de Atmósferas Explosivas (ATEX)Inspección y Asesoramiento sobre AmiantoAuditorías de Instalaciones IndustrialesMantenimiento de Requisitos Legales de Instalaciones IndustrialesLegislación de Instalaciones Industriales y de Prevención de Riesgos Laborales (PRL)Sistema de Gestión OHSAS 18001:2007 (PRL)\nEficiencia Energética en el alumbrado público exteriorEficiencia Energética en la IndustriaSistemas de Gestión EnergéticaGestor Energético\nAuditorias y Evaluaciones AmbientalesAutorizaciones y Trámites AmbientalesActualización y mantenimiento de requisitos legales ambientalesSistemas de GestiónConsejero de Seguridad de Mercancías PeligrosasResponsabilidad social empresarial\nCatálogo de Formaciones en EmpresasCatálogo de Formaciones en AbiertoFormación a Medida\nAzken urteotan, ingurumenaren kudeaketa Industrian erakundeen zati oso garrantzitsua bihurtu da ingurumenaren babesa bermatzen baitu, ingurumenaren alderdien identifikazio eta ebaluazioaren, legedia betetzearen eta etengabeko hobekuntzaren bitartez.\nSEMATECen eskaintzen ditugun zerbitzu teknikoak kudeaketa honen inguruan erakundeak orientatu eta babestera zuzenduta daude, beren ingurumen-helburuak eta haiei dagozkien legezko eskakizunak betetzen dituztela.\nIngurumenaren lege-eskakizunak betetzearen diagnostikoa\nIngurumen Baimen Integratua\nAtmosferako jarduera potentzialki kutsagarriak\nKonposatu organiko lurrunkorrak\nProduktu kimikoen biltegiratze legeztatzea (APQ)\nLurzoruaren kutsaduraren inguruko aurretiko txostena\nEDMA EPRTR aplikazioa\nIngurumen-zaintze programa (IPPC enpresak)\nIngurumen kudeaketa sistemak\nIngurumen-ikuskaritzak enpresaren egoerak identifikatzea ahalbidetzen du bere ingurumen alderdiei dagokienean: lehengaiak eta material laguntzaileen kontsumoa, ura eta energia, hondakinak, sortutako hondakinak, aireko isuriak, zarata, lurzoruaren kutsadura, etab.\nDiagnostikoak erakundea bere ingurumen egoeraren berri izatea ahalbidetzen du ingurumenari dagokion legeriaren betetzearekin batera.\nInstalazioetako jardueraren ingurumen aspektuak identifikatzea (hondakinak, isurketak ...)\nIngurumen-arau aplikagarriak identifikatzea.\nAraudiaren betetze mailaren ebaluazioa.\nIngurumenari buruzko lege eskakizunak betetzeari buruzko aholkularitza.\nHalabeharrez eta funtzionamenduan sartu baino lehen, hedapen edo erreforma, sailkatutako jarduera eta instalazioak, ingurumenean sor dezaketen gaitz handiago edo txikiagoaren arabera, pertsonei edo hauen ondasunei, administrazio-lizentzia erregimenaren edo aurre-komunikazioaren menpe egon behar dute.\nOtsailaren 27ko 3/1998 Legeko II. Eranskinean, administrazio-lizentzia edo aurre-komunikazio erregimenaren menpe dauden jarduera eta instalazioen zerrenda jasotzen da.\nInstalazio publiko edo pribatuen titularrak, zeinak edozein industria jarduera-kategoriatan sartutakoak diren eta Kutsaduraren Kontrol eta Prebentzio Integratuaren uztailaren 1eko 16/2002 Legearen I. Eranskinean zerrendatuta dauden, baimen hau izan beharko dute.\nIngurumen Baimen Integratua instalazio hori kokatuta dagoen Autonomia Erkidegoko organo eskudunaren ebazpena da; ondorioz, ingurumena eta pertsonen osasuna babestearen helburu bakarrarekin instalazio baten edo zati bat ustiatzea baimentzen da, baldintza jakin batzuetan\nIndustria jarduerek sorturiko hondakinak hondakin arriskutsu eta hondakin ez arriskutsuetan sailka daitezke.\nHondakinen produkzioa, edukitzea eta kudeaketa hondakinen eta kutsatutako lurzoruei buruzko uztailaren 28ko 22/2011 Legean arautzen da, non hondakinen kudeaketa, biltegiratze, nahasketa, ontziratzea eta etiketatzeari buruzko betebeharrak ezartzen diren.\nHondakin arriskutsuen ekoizlearen aurre-jakinarazpena\nHondakin ez arriskutsuen ekoizlearen urteko deklarazioa\nHondakin arriskutsuen kudeatzailearen baimena\nHondakin ez arriskutsuen kudeatzailearen baimena\nHondakin arriskutsuen minimizazio azterketa\nHondakinen transferentzia zentro gisa erregistratzea (RAEES)\nEraikuntza eta eraispen hondakinak kudeatzeko azterketak\nSalgaiak edukitzeko, babesteko, manipulatzeko, banatzeko eta aurkezteko erabiltzen den edozein produktu ontzia da, lehengaietatik hasita, produktu bukatuetaraino, ekoizpen, banaketa eta kontsumo katearen edozein momentutan.\nEnbalatutako produktuak merkaturatzen dituzten enpresek (industria eta merkataritzako ontziak) beren produktuen ontziaren kudeaketa egokiaz arduratu behar dira hauek hondakin bihurtzen direnean eta hauen bilketa eta birziklatze egokia egin behar dute.\nUrteko ontzien eta hauen hondakinen aitorpena\nOntzi prebentzioen negozio plana eta hauen jarraipen txostenak\nIsurketa eskumenek edo/eta baimenek, jabetza publikoan edo kolektore isuriak egin daitezkeen baldintzak ezartzea dute helburu, ur masen egoeraren gaitza minimizatzen delarik.\nIbaira isurketaren baimena\nKolektore isurketa baimena\nActividades potencialmente contaminadoras de la atmósfera\nAtmosferako Jarduera Potentzialki Kutsagarritzat jotzen dira (APCA), "Bere izaera, kokalekua edota erabiltzen dituen prozesu teknologikoak direla eta kutsadura iturri bat dena, zeinen bere ezaugarriek kontrol erregimen bat eta jarraipen zorrotzago bat eskatzen duten”.\nAPCAak bere kutsatzaile potentzialaren arabera sailkatzen dira: A, B, C edo - (marratxoa), 100/2011 Errege Dekretuaren IV. Eranskinaren arabera.\nJarduera potentzialki kutsagarrienak (A eta B taldeak) baimena behar dute eta gutxien kutsatzen dutenak (C taldeak) jakinarazpen bat.\nKonposatu organiko lurrunkorrak (COV) gas egoeran eta giro-tenperaturan agertzen diren hidrokarburo guztiak dira edo tenperatura horretan oso lurrunkorrak direnak. Konposatu organiko COV gisa kontsideratu daiteke, 20ºC-tan 0,01 kPa –ko presioa duena edo pareko lurrunkortasuna duena erabilera partikularreko baldintzetan.\nCOV terminoak konposatu kimiko ugari hartzen ditu barne: hidrokarburo alifatikoak, aromatikoak eta hidrokarburo kloratuak; aldehidoak, ketonesak, eterrak, azidoak eta alkoholak.\nCOVen jaulkipena urtarrilaren 31ko 117/2003 Errege Dekretuak arautzen ditu, jarduera zehatzetako erabilera disolbatzaileek eragindako konposatu organiko lurrunkorren isurketen mugak jarriz.\nEranskinean zerrendatutako 15 jardueratan garatzen diren instalazioei aplikatzen zaie, II. Eranskineko disolbatzaileen kontsumo atariak gainditzen badira.\nKonposatu organiko lurrunkorren instalazioen erregistroan inskribatzeko jakinarazpena.\nEmisioen jarraipena disolbatzaileen urteroko deklarazio baten bidez (disolbatzaileen kudeaketa-plana edo murrizketa-sistema).\nProduktu Kimikoen Biltegiratzea arautzen da apirilaren 6ko 656/2017 Errege Dekretuan, Kimika Arloko Produktuen Araudia eta bere jarraibide tekniko osagarriak MIE APQ-0, MIE APQ-1, MIE APQ-2, MIE APQ- 3, MIE APQ-4, MIE APQ-5, MIE APQ-6, MIE APQ-7, MIE APQ-8, MIE APQ-9, MIE APQ-10 onartzen dituena.\nAraudi honek eta bere jarraibide tekniko osagarriek dendek bete behar dituzten segurtasun neurriak adierazten dituzte eta baita legalizazio prozedura eta instalazio mota honentzako aldizkako berrikuspenak ere.\nAPQ aplikatzen dituzten biltegiak jakinaraziak eta legeztatuak izan behar dira. Administrazio prozedurak biltegia kokatuta dagoen Autonomia Erkidegoetako Industria Ordezkaritzetan egiten dira.\nAurreikusitako egoeraren txostenak helburu bikoitza du; alde batetik, lurzoruaren kutsaduraren prebentzioa sustatzea, lurzoruaren babeserako hartutako edo hartzera dauden neurriak identifikatuz eta, bestetik, industria aktibitateak garatzen edo garatu izan diren modua dela eta, edota instalazioak kokatuta dauden ingurunearen sentikortasuna dela eta giza-osasunarentzako edo substantzia kutsatzaileen presentziak sortutako ekosistementzako arrisku onartezina egon litekeen lurzoruak detektatzea.\n2000ko uztailaren 17ko Batzordearen emisio kutsagarrien inbentarioari buruzko Erabakiaren bidez Europar Batasuneko uren eta aireko isurien inguruko datuak biltzen dituen EPER inbentarioa arautu zen.\nHorrez gain, 166/2006 (EE) Erregelamenduaren arabera, 2007 urteaz geroztik EPERren erregistroa Europako Kutsatzaileen Emisio eta Transferentzia Erregistroagatik aldatu da.\nErregistro berri honek EPERren erregistroaren betebeharrak honako alderdi hauetan zabaltzen ditu: instalazio motak, lurrera isurtzeak, hondakin transferentziak, iturri difusoen isurpenak, parte hartze publikoa eta informazio komunikazioen periodikotasuna.\nHorrela, IPPC enpresek, urtero martxoaren 31 baino lehen, eDMA EPRTR egin beharko dute, IKSeem bidez, non aipatutako alderdiei buruzko datuak ematen diren. Ondoren, Autonomia Erkidegoek, aldi berean, informazio hori urtero jakinarazi behar diote Ingurumen Ministerioari, Estatuko Emisioen Inbentarioan inskribatu dezan, eta ondoren, Europako Batzordera eraman dezan..\nIngurumen Baimen Integratuen ebazpenek honako hau diote:\nIngurumen zainketa programa osatzen duten analisi eta txostenen emaitzak zuzenean erregistratuko dira eta Ingurumeneko Sailburuorde honetara bidaliko dira Ingurumen eta Lurralde Politikak prestatutako PVA Gidan ezarritako CD edo DVD formatu estandar baten arabera.\nHorrela, aipatutako programak adierazitako periodoan egindako kontrol guztiak, kanalaren eta / edo itsasoaren isurketei buruzkoak izan ezik, ingurumena kontrolatzeko programarekin batera aurkeztuko dira eta erreferentziazko urtea amaitutakoan.\nUrtero egiten den erreferentzia hau, beti martxoaren 31 baino lehen eta zaintza-programaren emaitzak txostenarekin batera bidali beharko dira.\nErakunde asko, bere enpresak ingurumenean eragindako inpaktua aztertu eta kudeatzerako orduan edota hirugarrenei arlo honekin duen konpromisoa frogatzerako orduan tresnarik ez edukitzearen arazoarekin topatzen dira.\nIngurumenaren kudeaketa sistema batek, erakunde baten ingurumenarekin betebeharrak modu eraginkorrean kudeatzen ahalbidetzen du. Dokumentu-sistema bat da, erakundea ingurumen-arloan nola funtzionatzen duen islatzen duena eta ziurtatzen bada, hirugarrenei ingurunearekin egunerokoko "lan ona" egiten dela frogatzea ahalbidetzen du.\nISO 14001. Ingurumenaren Kudeaketarako Nazioarteko Araua, etengabeko hobekuntzan oinarritua eta ISO 9001 eta OHSAS 18001 arauetan oinarritutako beste kudeaketa sistemekin erraz integratzen dena.\nEMAS: Komunitatearen Kudeaketa eta Ingurumen Ikuskaritzako Sistema. EMAS-en eskakizun gehienak ISO 14001-ren eskakizunetan oinarritzen dira, baina kontuan hartu behar dira zenbait baldintza gehigarri, hala nola:\nIngurumenari buruzko zeharkako alderdiak zehaztea, erakundeek hauen gaineko kontrol osorik ez dutela.\nKomunikazioa eta kanpo harremanak publikoarekin eta beste alderdi interesdunekin elkarrizketa irekia mantentzen dutela frogatzeko, tokiko komunitateak eta erabiltzaileak barne, beren jardueren, produktuen eta zerbitzuen ingurumen inpaktuari buruz, publikoaren eta beste interesdunen kezka-alderdiak ezagutu ahal izateko.\nErakundearen ingurumen errendimenduaren etengabeko hobekuntzara bideratutako prozesuan langileen parte hartzea.\nIngurumen adierazpenak prestatzeko beharrezkoak diren erantzukizunak eta informazioa zehaztea.\nEKODISEINUA: UNE 150301 araua, diseinu eta garapen prozesuetarako Ingurumen Kudeaketa Sistema bat ezartzeari buruzkoa da. Honen helburu nagusia erakunde batek diseinatutako produktuei edo zerbitzuei lotutako ingurumen alderdien aspektuen identifikazio, kontrol eta etengabeko hobekuntza sistematikoa txertatzea da.\nBARNE IKUSKARITZA: inplementatutako kudeaketa sistemaren eraginkortasuna ebaluatzen da. Erakundeei beraien kudeaketa sistemaren eraginkortasunari eta erreferentziazko arau estandarra eta aplikagarri den legedia betetzeari buruzko konfiantza eskaintzen diete. Hobekuntza tresna gisa balio dute puntu ahulak detektatzeko eta zuzentzeko.\nUrriaren 8ko R.D. 1566/1999ak, errepide, trenbide edo bide nabigagarrien bidezko salgaien garraio arriskutsuen segurtasun aholkulariei buruzkoa, ADRak eragindako erakundeei Segurtasun Aholkulariaren irudia izatea eskatzen die. Irudi hori erakundearen kanpokoa izan daiteke. Segurtasun aholkulariaren esku hartzea honako hau da:\nSalgai arriskutsuen karga, deskarga edo / eta garraioari buruzko arauak betetzea.\nEnpresako praktika eta prozedura aztertzea.\nErakundea aholkatzea, salgai arriskutsuak kargatzeari, deskargatzeari eta / edo garraiatzeari buruzko erabakiak har ditzan.\nEnpresa zuzendaritzara zuzendutako urteko txostena idaztea, 1566/99 RD 7-ko 7. artikuluan adierazitakoaren arabera.\nIKSeeM (Ingurumen Informazioaren Kudeaketa Sistema Integrala) Euskadiko enpresen eta / edo Eusko Jaurlaritzako Ingurumen, Lurralde Planiako, Nekazaritza eta Arrantza Sailaren informazioaren trukerako tresna da.\nPrestakuntza pertsonalizatua aplikazioaren erabileran\nBoletinean izena eman nahi dut\nLege oharra Cookie-n Politika


Flickr-en daude eta Eric Nielson argazkilariak atera ditu “Humans” izeneko argazki bilduman. Argazkilari honek egiten dituen irudi ia guztietan gizon “artzak” agertzen dira. Argazki hau ez da Nielsonek duen hoberenetariko bat, baina ez du lizentzia librerik eta beraz, bere webgunera jo beharko dugu irudiak ikusteko. Están en Flickr y su autor es Eric Nielson…\nPeter Berlin, icono gay, fotógrafo y actor porno, se hizo popular en los años 70 gracias a la película de culto “Noches de cuero negro”. En 1973 rodó y dirigió su propia película: That Boy. Por todo ello, el documental “Peter berlin: That Man” narra la vida del actor, fotógrafo y modelo. Peter Berlin, gay…\nInozentzia – Inocencia\nTxikitan marrazki bizidunak asexualak ikusten nituen, ezin nuen imajinatu Pedro Picapiedrak bere laguna zen Pablorekin harreman sexualak eduki ahal zituela edota ehiztariak Buss Bunny bortxatuko zuela. Leku hau egin dutenek haurtzaro zoriontsua izan zuten eta horregatik marrazki bizidunen protagonistak diren bezala aurkezten dituzte: zakilak gustatzen zaizkien sexu makinak dira. Txarrena da ordaindu behar dela baina…\nPasaden asteburuan International Bear Competition 2009 egin zen San Frantzizko hirian. Irabazleetako bat sevillar bat izan da, Jose Ignacio Zurbano eta Mr. International Cub 2009 saria eraman zuen. Hartz komunitatea gay kulturan dagoen subkultura bat da. Artzak gorputz indartsu eta ilea ugari duten gizonak dira. Hiri horretan sortu zen 80 hamarkadako bukaeran, gizarteak inposatzen duen…\nTug Harder gay aldizkari batetarako argazkilari moduan lan egiten du. Baserri batetara doa baserritar beroak nola lan egiten duten irudikatzeko Baina Tug ez du esaten zertarako joaten den horra. Bertako zaharra eta bere mutilek atseginegiak izango dira berarekin eta Tug erabiliko dute bere akto sexualetarako. Amets umelak eta amesgaiztoak batera edukitzea lortuko du komikia. Butch…\nLesbiana, Gay, Transexual eta Bisexual Espainiar Federazioak orain dela hilabete batzuk IHesa prebenitzeko kanpaina bate egitea erabaki zuen. Baina oraingoan talde konkretuei zuzendua eta ez gizarteari orokorrean. Horrela, lehenengoa Artzei zuzendua izan zen “Osos. Especie protegida” izenarekin. FELGTBaren arabera “talde honi zuzendutako lehen kanpaina da eta beraiek pozik daude. Aukeratu ditugu gizon osasuntsu, sendo, kutsatzeko…


Testigantzak bildu eta aholkularitza juridikoa eskainiko du Laudioko Gazte Asanbladak osasun krisiaren aurrean - Laudio - Aiaraldea.eus\nTxabi Alvarado Bañares 2020-04-06 09:00\nLaudioko Gaztetxea, artxibo irudi batean. / Aiaraldea.eus\nGazte Koordinadora Sozialistaren kanpaina politikoarekin bat egin du asanbladak.\nEkimena jarri du abian Laudioko Gazte Asanbladak Covid-19 birusask eragindako osasun krisiaren aurrean. "Laudioko zein eskualdeko herritarrek" hainbat esparrutan "sistematikoki jasaten dituzten eskubide urraketen" aurrean "babesa antolatzea" izango da egitasmoaren funtsa. Asanbladaren posta elektronikoa jarri dute eskura (laudiokogazteasanblada@gmail.com) herritarren lekukotzak jaso eta, behar izatekotan, "aholkularitza juridikoa" eskaini ahal izateko.\nAsanbladako kideen aburuz, Covid-19 birusak sortutako testuinguruak areagotu egin ditu "langile klaseak pairatzen dituen erasoak". Lan eremuan ematen diren kaleratze zein enplegua erregulatzeko espedienteak jarri dituzte horren adibide gisa. Era berean, asanbladako kideek nabarmendu dute indar polizialek "salbuespen egoera" hau baliatu egiten dutela "gehiegikeriak, identifikazioa, atxiloketak, isun arbitrarioak, mehatxuak edota jipoiak" emateko.\nEtxebizitzaren arazoa ere izan dute hizpide ekimena aurkezteko plazaratutako oharrean. "Soldata gabe geratu diren milaka langilek" alokairua ordaintzen jarraitu behar dutela azaldu dute, "etxe-kaleratzeen beldur" diren bitartean. "Konfinamenduak iraun bitartean etxebizitza esparruan ematen diren gertaerak" ere aipatu dituzte: "haien erasotzaile matxistarekin bizi diren emakumeak, azpiegitura duinak ez dituzte etxebizitzetan bizi direnak edota zuzenean etxebizitzarik ez duten kideak".\nOsasungintza alorrari dagokionez, gazte asanbladako kideek uste dute egunotan "argi" geratu dela osasun sistemak ez dituela egoera honi aurre egiteko beharrezko baliabideak. "Kutsatuen artean milaka mediku eta osasun langile aurkitzen dira, segurtasun berme eskasekin lanean ari direlako eta, gainera, lanaldi luzeekin". Zahar etxeetan ematen den "egoera latza" ere salatu dute oharrean.\nGauzak hala, aipatutako egoera horien guztien lekukotzak jaso zein aholkularitza juridikoa eskaintzeko asmoa dute asanbladako kideek.\nSalbuespen egoera honen aitzakiapean pairatzen ditugun erasoak jasotzen hasiko gara. Dinamika honen bidez burgesiaren ofentsibaren dimentsioa ezagutu eta salatuko dugu. Horretarako, testigantzak izanez gero korreo honetara idatzi: laudiokogazteasanblada@gmail.com. pic.twitter.com/MIqzsqeVYj\n— Laudioko Gaztetxea (@LaudioGaztetxea) April 4, 2020\nGazte Koordinadora Sozialistarekin bat\nLaudioko Gazte Asanbladaren ekimena Gazte Koordinadora Sozialistak antolatutako "Burgesiaren ofentsiba gelditu!" kanpainaren barruan kokatzen da. Euskal Herriko gazte eragileak martxoaren 20an aurkeztu zuen kanpaina hori:\n???? Optika proletariotik politika egiteko momentua da. Martxoaren 20an esandakoan berretsi, eta aste hauetan kolpatuenak izaten ari diren kolektiboen bizi baldintzak eta askatasun politikoa babesteko baliabideak antolatzen hasiko gara.#OfentsibaGelditu! pic.twitter.com/uK4dUBUIHn\n— Gazte Koordinadora Sozialista (@Gazte_KS) April 3, 2020


"Eibarko Unibertsitate Laborala 1968-2018" liburua webgune honetan. — Eibarko Kultura Ondarea - Egoibarra.eus\n"Eibarko Unibertsitate Laborala 1968-2018" liburua webgune honetan.\n385 orrialdetan biltzen diren 16 ataleko liburu mardulean daude jasota Eibarko Unibertsitate Laboralaren historia eta 50 urte hauetan izan dituen bizipen guztiak.\nEibarko Unibertsitate Laboralaren 50. urteurrena ospatzeko argitaratutako liburua, Eibarko Unibertsitatea Laborala 1968-2018, sarean kontsultatu dezakezu, oso-osorik, Egoibarra.eus webgune honetan bertan, argitalpenen atalean.\nMiguel Arroitajauregui, Juan Domingo Barahona, José Antonio Camacho eta Antxon Narbaiza egileek dioten bezala, UNIren lehen urteetako historiarekin batera, berrogeita ikasleren esperientzia eta oroitzapenak daude jasota, bakoitzak bere sasoiari zegokion ikasturtea gogoratuz. Baita administrazio eta zerbitzuetako pertsonalaren testigantzak ere.\nUnibertsitate Laboralaren sorrerari buruzko hasierako kapituluak damaigu 1963ko urtarrilaren 23an Eskola Politeknikoaren kokapenaz hitz egiteko Armeria Eskolan izan zuten bilera hartatik 1968ko abuztuaren 31n obrak amaitu arteko bide luze eta, sarri askotan, malkartsu hura.\nBigarren atalean Pedro Zelaiak 1968an Félix (Peli) Egañari (1932-2005) egindako elkarrizketa bat jaso da (irakurri osorik Peli Egañak gai honi buruz idatzitako iritzi-artikulua), Egaña izan baitzen Eibarko Unibertsitate Laboralaren eragile nagusienetako bat eta lurralde honetako beste hainbat asmoren arima (Aspace, Matia Fundazioa).\nLiburuak ederto asko jasotzen du herrian garrantzi handikoa izan den ikas-erakundearen ibilbidea: UNIarena, alegia.\nFélix (Peli) Egaña Eibarko eskola batean. Alboan, Juan Guisasola “Juanito Txoko”. Argazkia: Tere Gantxegik lagatakoa.


GAUR8 - In Fraganti: Joseba Etxarri Jarioak\n- In Fraganti: Joseba Etxarri Txapela bakarrik falta zaio. Ez baita gurean munduko euskaldunak hobe ulertu eta ezagutzen dituenik. «Txapela buruan eta ibili munduan» esaldia egia dela dio, posible dela mundua euskaraz zeharkatzea, «diaspora oso zabala baitugu». Oraindik diaspora deskubritzeke gaudela dio.\nEuskal diasporaren jarraipena egiten duen www.euskalkultura.com webgunearen zuzendaria da Joseba Etxarri kazetari donostiarra. Donostiarra dela esateko era bat besterik ez da, Irutxulotik gutxi du eta; euskaldunok munduan ezarri ditugun ia txoko guztiak ezagutzen ditu.\nEstrainekoz 1987an joan zen Ameriketako Estatu Batuetara; New Yorkera, hain zuzen ere. Hortxe hasi zuen euskal jatorriko AEBetan bizi zen jendartea ezagutzeko bidaia, eta hurrengo urtean mendebalderantz abiatu zen: Nevada, Utah, Idaho, Kalifornia... Haiek ezagutu ez ezik, euskaldunok munduan eraiki ditugun Euskal Etxeen berri emateko lanean hasi zen buru belarri. 1990eko hamarkadaren hasieran Euskadi Irratian euskal diasporaren berri ematen zuen saio bat zuen, bai eta, geroago, Radio Euskadin ere. Prentsa idatzian ere makina bat kolaborazio egin ditu munduko euskaldunen berri emanez. Duela urte gutxi batzutatik hona, teknologia berriek mundua txikitzen edo lotzen lagundu duten heinean, Etxarrik beste proiektu bati ekin zion; www.euskalkultura.com proiektua 2001ean abiatu zen eta ordutik Euskal Herria, gure kultura eta munduko euskaldunak lotzen eta haritzen jardun du. Baina, krisiak gogor jo du proiektuaren funtsa eta urtetan zubi lan garrantzitsu eta emankorra osatu duen webgunearen etorkizunak trumoi kolorea hartu du.\nOso ondo ezagutzen du Etxarrik euskal diaspora. Batez ere ameriketakoa. Izan ere, webgunea sarean ezarri baino lehen, Argentinan, Txilen eta batez ere hegoameriketan Euskalkultura buletina zabaltzen jardun zuen. «Hasiera hartan, material bila eta hango euskaldunei, bertan jaioak ala ez, elkarrizketak egiten jardun nuen. Irratirako eta prentsa idatzirako egiten nituen lehen lan haiek, hango bizimodua azalduz. Era berean, hango euskaldunen berri izan eta, haien istorioak barneratu ahala, mundu hura ezagutzen joan nintzen; ezinbestekoa da nire ustez haien inguruan idatzi zein hitz egiterako orduan. Hala, urteak aurrera zihoazen heinean, ni ere gero eta gehiago inplikatu nintzen, ia ia diasporako kide izateraino», aitortu du Etxarrik. «Boluntario lan handia denez, eta militantea ere bai, sarri kazetari lana eta diasporako euskal kulturaren partaide izatea nahastu izan ditut», jarraitu du segidan, esplikazioa imintzio eraginkorrez lagunduta. «Hemendik kolaboratu, han esku bat bota, beste hura antolatu... eta bai Euskal Herriko errealitatea, bai, azkenean, hango toki bakoitzekoa ezagutzen bukatzen duzunez, zubi lan hori egitea tokatu zait. Eta ederra da. Zubigintza hori egiten pasa ditut azken urte hauek», adierazi du Etxarrik.\nEuskal Herritik mundu berri baten, bizimodu berri baten bila joandakoen arrastoaren atzetik jardun du Josebak urte askoan. Ez da soilik euskaldun emigranteak bildu izan ziren guneetan izan. Ameriketan euskaldunak gaur egun edo garai batean bildu izan diren toki tipikoak ez ezik beste hainbat bazter bisitatu ditu, betiere euskaldunen lorratza jarraituz. «Autoz iristen nintzen herrietara. Aurrez kontaktu, harreman edo zerbait banuen hobe, bestela telefono izendegian arakatu edo herriko liburutegian euskaldunekin zerikusia zuen herriko istorioren bat bilatzen nuen. Herrixka askotan daude abizen euskaldunak, baina horien nondik norakoa jaso gabe geratzen da. Egon izan dira belaunaldiak ameriketan euskaldun jaio direnak, ama hizkuntza euskalduna izan dutenak eta euskal kulturan hezi eta hazi direnak. Ez da gauza bera lehen belaunaldikoa izan edo bigarrengoa, hirugarrengoa, aitona edo amona euskalduna izan eta haren bikotea italiar emigrantea izan dena... mundu hori oso anitza eta aberatsa da. Hor dago eta gurekin lotura handiak ditu. Euskal Herritik laguntza minimo bat izanez gero bada hor guretzat, Euskal Herrian bizi garenontzat, gure kulturarentzat, aberasgarria den zerbait», zehaztu du hitzei intentzio handia ezarriz.\nDiasporako euskaldunen artean, Euskal Herrian gertatzen den moduan, aniztasun handia dagoela baieztatzen du Etxarrik. «Batzuek euskaraz han ikasi dute, beste batzuek bi hitz soilik dakizkite... euskaldun izateko modu asko baldin badaude Euskal Herrian bertan, are gehiago diasporan. Enkarterrietako euskaldun bat edo Urdinarbeko bat edo Arizkuneko bat ezberdinak dira, baina, badute, kontrara, zerbait amankomunean. Diasporan, komunitate bakoitzak ezaugarri propioak ditu; bakoitzak tradizio berezia du. Euskal Etxeen artean ere bada kasuistika ikaragarri zabala. Batzuk historia laburra dute, beste batzuek aldiz oso luzea. Esaterako, Argentinako Rosario herriko Zazpiak Bat Euskal Etxeak aurten 100 urte beteko ditu. Euskal Etxe zaharrena 1876an sortu zen. Beste Euskal Etxe bateko presidenteak txapela eramango du, El Vasco deituko diote eta birraitonaren aita izan zen hemendik joandakoa eta bertako batekin ezkondu zena. Bestetan, aldiz, abizen «potentea» badu, horrek ere kuriositatea elikatzen du, eta familia horrek Agirregomezkorta abizena badu, eutsiko dio euskal izaerari, eta era berean, auzokoek edo herrikoek El Vasco deituko diote, abizen soil baina potente horrexegatik bakarrik. Oso mundu zabala da eta Euskal Herriak oraindik ere diaspora deskubritu egin behar du», azpimarratu du Etxarrik serio. Eta segida ematen dio. «Bestalde, diaspora Euskal Herriaren inspirazio iturri ere izan da. Izan ere, gaur egun, oraindik ere, donostiar batek ez du Arabako eta Arabako herrietako ohitura ezagutzen. Zuberotar batek Bizkaia ez du ezagutuko, akaso. Baxenabartar batek Debagoiena justu-justu, edo apika, hori ere ez. Berdin euskalkiekin. Apenas ezagutzen dugu elkar gure herrian», azaldu du, eta puntu honetan sakondu du. «Elkar ikusi, eragin eta lan egite hori diasporan eman da punta bateko eta besteko euskaldunen artean; hemen askotan ez da pasa. Elkarrekin Euskal Etxeak eraiki dira, esaterako. Eta hori euskaldunok oso kontuan eta argi izan behar dugun zerbait da. Zazpiak bat lema oso presente dago, hori ezagutu baitute, hain zuzen. Normaltasun osoz egiten dute bat; hemen ez da halakorik pasatzen. Euskarak eta gure kulturak lotzen ditu. Zentzu horretan aitzindari da diaspora. Askotan gutxietsi egiten ditugu, baina, akaso, gu baino euskaldunagoak dira, batasun horrexegatik. Gure unibertsoko eta osotasuneko parte dira, zalantzarik gabe», adierazi du donostiarrak. Egiari zor, arrazoirik ez zaio falta.\nAsko daki Josebak diasporaren egoeraz eta izan duen bilakaeraz. Eta nabari zaio, jartzen duen interesagatik, bederen. Denbora asko pasa du diaspora ulertuz eta ezagutuz. Finean, bere bizitzaren zati bat baitira diasporako euskaldunak. Egun ere horretarako bizi dela dio, gure lurra eta gure jendearen zubi lanerako. Azpimarratu duenez, administrazioek gehiago lagundu behar dute, baita erraztasunak eman eta diaspora gehiago maitatu eta zaindu ere. Badaki zertaz ari den, diru laguntzak eten dizkiote webguneari eta urte amaierara iritsi bai, baina aurrerantzean lanean jarraituko ote duten zalantzaz ikusten du. Animoak eta indarra! •


2009ko egindakoaren memoria - Euskadiko Gazteriaren Kontseilua 2009ko egindakoaren memoria - Euskadiko Gazteriaren Kontseilua\nEuskadiko Gazteriaren Kontseiluko (EGK) memoriak luzeegiak iruditzen bazitzaizkizun… zorionekoa zu. EGK-k aldizkari formatuko lehen jarduera-txostena argitaratu berri du. Argitalpen honetan, 2009ko urtean zehar burututako proiektuak eta egitasmoak ezagutu ahal izango dituzu, bai eta 2010 urteak ekarriko duena aurreikusi ere. Euskadiko Gazteriaren Kontseilua sakonkiago ezagutu nahi baduzu, jaitsi ezazu jarduera-txostena hemen sakatuz. Eta, labur egiten bazaizu… bertsio luze hau deskargatu dezakezu. Ahalik eta gardenenak izaten saiatzen gara 🙂\nEra berean, hurrengo urteei begira bestelako ideiarik izanez gero idatz iezaguzu komunika@egk.org helbide elektronikora eta bota zure proposamen edo ideiak. Kontuan izango ditugu! Gure funtzioa gazte, gazte-erakunde eta administrazioen artean zubi lana egitea baita.


Vandrimare - Wikipedia, entziklopedia askea.\nJacques POLETTI (2014-2020)\n49° 22′ 48″ N, 1° 20′ 35″ E / 49.38°N,1.3431°E / 49.38; 1.3431Koordenatuak: 49° 22′ 48″ N, 1° 20′ 35″ E / 49.38°N,1.3431°E / 49.38; 1.3431\nVandrimare Frantziako udalerria da, Eure departamenduan dagoena, Normandia Garaia eskualdean. 2013an 1.000 biztanle zituen.\n2007an Vandrimare udalerrian erroldatutako biztanleak 1.014 ziren. Familiak 346 ziren, horien artean 47 pertsona bakarrekoak ziren (31 bakarrik bizi ziren gizonak eta 16 bakarrik bizi ziren emakumeak), 114 seme-alabarik gabeko familiak ziren, 173 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 377 etxebizitza zeuden, 347 familiaren etxebizitza nagusia ziren, 17 bigarren erresidentzia ziren eta 13 hutsik zeuden. 369 etxeak ziren eta 1apartamentu bat zen. 347 etxebizitza nagusietatik 300 bere jabearen bizilekua ziren, 42 alokairuan okupaturik zeuden eta 5 doan lagata zeuden; 6 etxek bi gela zituzten, 30 etxek hiru zituzten, 88 etxek lau zituzten eta 222 etxek bost zituzten. 292 etxek euren parking plaza propioa zuten azpian. 112 etxetan ibilgailu bat zegoen eta 218 etxetan bat baino gehiago zituzten.\nVandrimare udalerriko biztanleria-piramidea 2009an .\n2007an lan egiteko adina zuten pertsonak 677 ziren, horien artean 512 aktiboak ziren eta 165 inaktiboak ziren. 512 pertsona aktiboetatik 472 lanean zeuden (264 gizon eta 208 emakume) eta 40 langabezian zeuden (14 gizon eta 26 emakume). 165 pertsona inaktiboetatik 62 erretiraturik zeuden, 57 ikasten zeuden eta 46 "bestelako inaktibo" gisa sailkaturik zeuden.\n2009an Vandrimare udalerrian 346 unitate fiskal zeuden, 1.006,5 pertsonek osaturik. Pertsona bakoitzeko diru-sarrera fiskalaren mediana urteko 19.066 euro zen. \n2007an zeuden 8 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 5 ibilgailuen saltze eta konpontze enpresak ziren eta 1 ostalaritza eta jatetxe enpresa zen.\n2000. urtean Vandrimare udalerrian 8 nekazaritza-ustiategi zeuden, 288 hektarea erabiltzen.\nBNF: 15253901s (data)


Ekimen hau, kontatu genizuen bezala, MetaKultura2019 deialdian dago, martxan Irailaren 19tik Urriaren 28ra, beste 13 proiekturekin batera (hemen ikusi ditzazkezue). Gutxieneko aurrekontua bildurik, 20 egun gehiago jarraituko du. Urriak 14 dugularin, gutxienekoa lortu duela esan dezakegu, beraz, aurrera eraman ahalko dugu. Hemen ikus dezakezue detailearekin proiektua eta zein egoeratan aurkitzen den, zein sari lortze ndiren parte hartzen...\n"Pio Zegamako idazle bat da, Gipuzkoako herri txiki bat. Bere osasunagatik eta adinagatik, Matia Fundazioko zentro batean bizi da.\nBaina Piok bere bizitzaren jabe izaten jarraitzen du, Piok ametsak ditu, Piok kezkak eta egiteko gauzak izaten jarraitzen du, eta Piok bere denboran sortzen jarraitzen du, bere bizitza osoan egin duen moduan. Baina badirudi urteen poderioz ilusio handiagoa duela.\nPiok hainbat liburu idatzi ditu bere bizitzan zehar, eta bere inguruan maite eta ezaguna den pertsona da. Bere idatziak euskal mitologiari buruzkoak dira, eta bere inguruko istorioak eta haien kokalekuak benetakoak dira, sortzen dituzten pertsonaiak errealitatean oinarritzen dira, euskal kulturaren eta tradizioaren eta Zegama eta inguruaren inguruko istorioak bilatzen ditu. Adibide gisa, Zegama-Aizkorriko kirol proba famatuan gertatzen diren lekuak lotzen dituen kontakizun bat idatzi duela esan dezakegu, eta euskal mendietako istorio mitologikoekin lotzen ditu.\nArgitaratu ez diren hainbat kontakizun eta ipuin ditu, eta berari gustatuko litzaioke hori egitea. Kasu honetan, berak bere familian entzuten zituen ipuinak eta kontakizunak dira, gertatu ziren egoerak eta istorioak, kulturaren eta gizartearen parte direnak eta ezin ditgunak galdu.\nArgia ikusi gabe dauden 22 kontakizun berri horiek, Piok gizartearentzat utzi nahi duen legatuaren zati izango lirateke. Horrela, ohituren eta balioen belaunaldi arteko transmisioa lortzen da, euskal kulturan hain garrantzitsuakdirenak, eta denboran ez daitezen galdu.\nMatiaZaleak-etik babesten dugu ekimen hau iruditzen zaigulako ez dela desio pertsonala soilik, are gehiago. Proiektu honek sustatu nahi ditugun bi zutabe garrantzitsu ditu:\nKultura-ondarea, ezagutzaren transmisioa, tradizioak...\nEta adineko pertsonak aintzat hartzea, hala nola ezagutza metatzen duten pertsona direla aitortzeak, eta zubiak sortzea elkarren artean transmisioa izateko, aktibo jarraitzen duten pertsonak dira eta gizarteari ekarpenak egiten jarraitzen dute.\nBeraz, ekimen honen helburua Pioren kontakizun multzo bat editatzea eta argitaratzea da. Sortutako argitalpena 1.000 unitatetan inprimatuko litzateke, bere ama hizkuntzan (euskaraz) eta doan. Horren zabalkundea interes handiko tokietan egingo litzateke (herria, helburu publikoa, kultur guneak, ekitaldi bereziak...). Zabalkunde handiagoa egin ahal izateko edizio digitala ere sortuko litzateke, legatu gisa eta irekia.\nAurrekontua lortuko bagenu, kopia gehiago inprimatu ahal izango genituzke, aurkezpenerako topaketa bat egin, edo belaunaldien arteko topaketa bat egin, edo irakurketa errazeko bertsio bat egin..."\nSari bereziekin partehartzen dute: Zegamako Udala, Carlos Catalan eta Ibon Martin.\nAzaroak 18an MetaKulturako matchfundinga bukatu da. Hemen irekitzen dugu aukera nahi duenak ekarpena egin aukera izan dezan. Jakin goteoko plataforman ekarpenengatik zeuden sariak ere mantenduko liratekeela.\nMILA ESKER ekarpena egin duzuen guztiori eta hasten gara ia kontakizunen edizioarekin!\nHau da Pioren legatua, gu guztiontzat


Txinako Wc Seat Bidet Komuneko fabrikatzaileak eta hornitzaileak - Fine Era\nHasiera > Produktuak > MDF komuneko eserlekua > Komuna Bidea Komuna\nKomuna Bidea Komuna\nSuzhou Fine Erak zure familiari osasun-babes osoa eskaintzeko konpromisoa hartu du, zure familiaren bainugelarako zaintzaile pertsonal gisa, zure bizitza epel eta erosoa zainduz. Wc Seat Bidet Toilet produktu berriak garatzen ditugu, Duroplast komuneko eserlekua, PP komuneko eserlekua.\n1. Wc Seat Bidet Komunaren produktuaren aurkezpena\nWc Eserlekua Bidet komun hau kalitate handiko MDF materialarekin egina zegoen, gure Wc Eserlekua Bidet Komunak lanaren ezaugarri aipagarri batzuk ditu:\n2. Produktu-parametroa (Zehaztapena) Wc Seat Bidet Komunaren\nproduktuaren izena Komuna Bidea Komuna\n3. Komun-eserlekuaren xehetasuna, bidet-a, komuna\nGure kalitate handiko komun-eserlekuaren bidet-komunetarako pulpa finko egur bigunez egina dago, eta ondoren prentsatu egiten da (MDF).â€¯Materiala larruazala errespetatzen du, erosotasun aparta eta akabera bereziki fina eskaintzen du.\nGure Wc Eserlekua Bidet Komunak tamaina estandarrean daude bisagra erregulagarriekin, beraz, ia komun komertzialetan (horman edo idulkian) egokitzen dira. Instalazio bizkorra eta erraza bermatuta dago barnean dagoen finkatzeko multzoari esker.\nHot Tags: Wc Seat Bidet Komuna, Txina, berriena, moda, fabrika, fabrikatzaileak, hornitzaileak, prezioa, prezioen zerrenda, CE, doako lagina, markak, Txinan egindakoa


Panamako Mediku eta Osasuneko funtzionarioek Sinocare Inc.-News-Sinocare bisitatu dute\nPanamako Mediku eta Osasuneko funtzionarioek Sinocare Inc.\nDenbora: 2019-10-21 Hits: 209\n12 Onth Urrian, Panamako Medikuntza eta Osasuneko arduradunek Sinocare Inc. bisitatu zuten.\nSinocare nazioarteko salmenta saileko langileen aurkezpenaren arabera, funtzionarioek Sinocareren garapen portaera sakonki ulertu zuten: 2002az geroztik, Txinan diabetearen produktu merkeak sustatzen eta tokiko diabetesaren osasun industria garatzen hasi ginen. 2016rako, Sinocare-k Nipro diagnostic Inc. (orain Trividia Health Inc. izenarekin izena aldatu duena) eta PTS Diagnostics Inc. erosi ditu arrakastaz. Sinocare nazioartekotze prozesuak asko harritu ditu Panamako lagunak.\nSinocareren produktuak bistaratzeko eremuan, produktuen serie aberatsak eta produktuen ezaugarri ezin hobeak interes handia piztu dute guztientzat. Mugikorrak atera zituzten Sinocareren odoleko glukosa neurtzeko produktuen eta POCT produktuen serieekin argazkiak ateratzeko. Batez ere, Sinocare Minute Clinic Experience Zone gune ospetsua bihurtu da. Aldiz, denek bost minutu bizi izan zituzten gaixotasun kronikoen hamar adierazle detektatzeko (odol azukrea, odol zetona, azido uriko odolekoa, lipidoak, glukosilatutako hemoglobina, odol presioa, GMI). Azterketaren emaitzek erakutsi dute Panamako hainbat lagunek odoleko lipidoak hautemateko balio altuak edo odoleko azukre maila altuak dituztela, olio altuarekin eta gantz ugari duten dietarekin lotuta.\nBisitaren ondoren, ofuntzionarioek asko estimatu zuten Sinocareren kultura korporatiboa eta produktuak, eta enpresa-lankidetzarako asmoa agertu zuten: "Espero dut gure herrialdeak produktu horiek ere erabil ditzakeela oinarrizko osasun kudeaketa hobea izan dezagun".\nAurreko orria: Sinocare 'Txinan (Hunan) Ekipamenduak eta Fabrikazioa sartu da Cambodiako Inbertsio Erakusketan'\nHurrengo orria: Sinocare 2019ko MEDICAL FAIR THAILAND joan zen


Greenpeacek salatu du garraioa dela Espainian Kyotoko Protokoloa betetzeko mehatxu nagusia | Consumer\nGreenpeacek salatu du garraioa dela Espainian Kyotoko Protokoloa betetzeko mehatxu nagusia\nErakundeak dio % 89 hazi direla sektorearen emisioak 1990etik\nEgilea: mediatrader 2009-ko irailak 18\nKyotoko Protokoloa betetzeko klima-aldaketaren erantzuleak diren co2-emisioak kontrolatzeko mundu-mailako ahaleginek erresistentzia handia dute garraio-sektorean. Greenpeacek salatu du hori Europan gertatzen dela, batez ere Espainian, non tratatuak arautzen dituen gainerako jarduerek gutxitu egin baitituzte airearen poluzioaren indizeak.\nEspainiako garraio komertzial eta pribatuak isuritako CO2% 89 hazi da 1990etik, eta dagoeneko emisio nazionalen laurdena da. Mugikortasun “jasanezinaren” eredua eta “errepideko garraioaren erabateko inperioa” dira Espainiako gehiegizko CO2 gutxitzeko oztopo nagusiak, Kyotok baimentzen dituen tasetatik ia 30 puntu portzentual, Greenpeacek azaldu duenez. Greenpeacek Europako Mugikortasun Iraunkorraren Astea ireki du, eta irailaren 22an amaituko da, Autorik gabeko egunarekin.\nEkologistek azaltzen dutenez, azken hamarkadetan, Espainiako garraio-eredua bi modu kutsagarrienetan irauli da, eta ez dira hain eraginkorrak energiari dagokionez: pertsonen eta merkantzien garraioa eta hegazkina. Errepide bidezko mugikortasunak eragiten du Espainiako garraio-emisio guztien %90, eta, ondoren, distantzia handira, barneko aire-garraioak. Aste honetan aurkeztutako “Garraioa: klima-aldaketaren motorra” txostenean, erakunde ekologistak mugikortasun-mota bakoitzaren bilakaera historikoa aztertu du, eta azpimarratu du 1990az geroztik bikoiztu egin dela bidaiarien garraioa eta hirukoiztu merkantziena. Espainiako energia-gastuaren %42,7 etengabe hazten ari den sektore horri zor zaio.\nGreenpeacek dioenez, garraiobide kutsatzaileenekiko mendekotasuna gutxitzeko neurriak hartuz gero, garraio publikoaren, motorrik gabeko baliabideen eta ohiko trenbidearen alde, klima-aldaketaren aurkako borroka hobetuko litzateke. Bere proposamenen artean, erakunde ekologistak “fiskalitate berdeko” neurriak defendatzen ditu Ekonomia Jasangarriari buruzko etorkizuneko Legean, modu kutsagarrienak zigortzeko modu gisa; Azpiegituren Plan Estrategikoan aurreikusitako gaitasun handiko obrak geldiaraztea, klima-aldaketaren aurkako konpromisoak betetzearen arabera; eta mugikortasun iraunkorrari buruzko premiazko lege bat egitea, gutxien kutsatzen duten bitartekoak bultzatzeko eta lurraldea hiri trinko eta ez zabalen bidez berrantolatzeko.\nbetetze emisioak garraioa Greenpeace-eu Kyotoko Protokoloa\nAlberto González, Europako Ingurumen Agentziako Airearen Kalitatearen arduraduna


42. Udako Ikastaroak aurkeztu ditu UEUk Iruñean — Unibertsitatea.Net\nHemen zaude: Hasiera › Ziztu bizian › 42. Udako Ikastaroak aurkeztu ditu UEUk Iruñean\n42. Udako Ikastaroak aurkeztu ditu UEUk Iruñean\n2014/05/14 - Unibertsitatea.net\nEibarren, Baionan eta Iruñean eskainiko ditu UEUk ikastaroak ekainaren 30etik uztailaren 23ra, izena emateko epea irekita dago jada, eta hainbat erakundek diru-laguntzak eskaintzen dituzte.\nBeste urte batez jarraian, aurten, 42. aldiz, UEUk Udako Ikastaroak antolatu ditu. Gaur horien aurkezpena egin dute Iruñean. Guztira, 38 ikastaro antolatu dituzte. Jakintza-arlo guztietakoak, gainera: esate baterako, arteari eta musikari, ingeniaritzari eta teknologiari, komunikazioari eta gizarte zientziei buruzkoak.\nSaretu lelopean antolatu dituzte ikastaroak ekainaren 30etik uztailaren 23ra bitartean Eibarren, Baionan eta Iruñean; zehatzago esanda, Eibarren, ekainaren 30etik uztailaren 4ra eta uztailaren 14tik 18ra; Baionan, uztailaren 9tik 11ra; eta, Iruñean, uztailaren 21etik 23ra.\nUdako Ikastaroen zerrenda osoa UEUren webgunean bertan dago eskegita, eta bertatik soilik egin daiteke matrikula, ikastaro bakoitzaren xehetasunei buruzko orrialdean. Izen-ematea irekita dago jada, eta ikastaroa hasi baino astebete lehenago itxiko da.\nIkastaroez gain, Eibarren, lau jardunaldi ere antolatu dituzte:\nOsasun Zientzietako Ikertzaileen II. Topaketak maiatzaren 30ean\nEuskal komunikazio-eremua: ikerketa eta ekintzarako gure bideen bila. Euskal Hedabideen Behategirantz jardunaldia uztailaren 1ean\nAgroekologia, ikuspegi sozialetik gizarte eraldaketara uztailaren 3an eta 4an\nHondakinen kudeaketa eta tratamendua: konposta uztailaren 14tik 16ra\nEusko Jaurlaritzak eta Nafarroako Gobernuak homologatutako ikastaroak dira guztiak, eta, gainera, irakasleek beren merituetan parte-hartze ziurtagiria aurkeztu eta puntuak lortzeko aukera izango dute.\nHorrez gain, diru-laguntzak ere izango dituzte ikastaroetan izena ematen dutenek: bizkaitarrek matrikula, egoitza eta joan-etorria doan izango dituzte; ikasle, langabe eta erretiratu donostiarrek diru-laguntzak izango dituzte; eta hainbat udalek ere laguntza ematen dute UEUren ikastaroak egiteko, herri bakoitzeko udalean egin behar da kontsulta.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Muntaia- eta mantentze-lan elektriko/elektronikoak (Modulua)" genre_facet:"Interneteko baliabidea" author_facet:"Atela, Aintzane"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Muntaia- eta mantentze-lan elektriko/elektronikoak (Modulua) Generoa / Forma: Interneteko baliabidea Egilea: Atela, Aintzane\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema mekatronikoen irudikapen grafikoa (Modulua) Guztiak ikusi ... gutxiago ...


Egoitzetako langileak Aldundi aurrean biluztu dira hitzarmena eskatzeko - Zumaia - Baleike.eus\nEgoitzetako langileak Aldundi aurrean biluztu dira hitzarmena eskatzeko\nBaleike 2019-11-29 16:36\nGipuzkoako helduen egoitzetako langile talde bat Foru Aldundiaren Jauregiaren aurrean elkarretaratu zen atzo, LAB sindikatuak deituta. Gerritik gora biluztu ziren aldundiaren eta patronalaren jarrera salatzeko.\n"Hitzarmenik gabe jarraitzen dute langileek, erabat biluzik, babesik gabe, Gipuzkoako helduen egoitzetan kalitatezko zerbitzu bat eskaintzeko aukerarik gabe, euren lan baldintza kaskarren ondorioz", salatu dute LAB sindikatutik.\nSindikatuak ohar baten bidez adierazi duenez, aldundia bera da "gatazka eta babesgabetasun egoeraren arduradun nagusia". Kudeaketa pribatu baten alde egiten duela diote LABetik, "non lan baldintzei, zerbitzuaren kalitateari, edozer diotela ere, jaramonik egiten ez dien".\nPatronalaren ikuspegia, berriz, "merkantilista" dela azpimarratzen dute. Beste sindikatuen jarrera ere salatu dute, "irtenbidea erraztu beharrean, zailtzen dutelako".


Ttilin-Ttalan - Presentacion\nProiektu honen leloa "lo afectivo es lo efectivo" da eta berarekin bat egingo dugu. Afektuz egiten dugun guztiak bere islada du txikiengan.\nHaurrak lehenengo urteetan beharrezkoa ditu kontaktu fisikoa eta bere beharrak asetzea. Baina lehenengo fase honetan garunaren plastizitatea oso handia da eta oso garrantzitsua da 0-6 urte bitartean garun hori estimulatzea eta batez ere 0-3 urte artean\nHonetarako Eskolan Ttilin-ttalan proiektua daukagu: proiektu honek programa ezberdinak ditu eta gure haur eskolan programa fisikoa eta entziklopedi BITSak eramaten ditugu aurrera. Haurrei estimulu ezberdinak jartzen dizkiogu aukeran eta nahi dituenak egin edota jasotzen ditu.\n· Programa fisikoaren barruan 3 motatako jarduerak daude (esku, oreka eta mugimendua). Ariketa-jolas hauek haurraren garuna garatzen dute.\n1- ESKU PROGRAMA:\nPrograma honekin esku-begi koordinazioa hobetzen da. Gainera hobekuntza neuromotorea ere hobetuko dute. Batez ere garrantzia jartzen diogu eskuekin pintza egiteari oso garrantzitsua delako irakurmen-idazmen prozesuan.\n2- OREKA PROGRAMA:\nPrograma honen bidez garunak ahalik eta desoreka gutxien izatea lortu nahi da. Gainera oreka hobetzea eragiten du.\n3- MUGIMENDU PROGRAMA:\nPrograma honekin patroi gurutzatua lantzen da (eskuineko hanka eta ezkerreko besoa mugitzea eta alderantziz) garuneko bi hemisferioak lanean batera jarriz.\nGainera Bits entziklopedikoak lantzen ditugu. Irudi argi eta zehatzak dira eta haurrari estimulu auditibo eta bisualak eskaintzen zaizkio. Programa honen bidez txikiak momentu batzuetan kontzentratuak egotea lortzen dugu.


'100 urte, milaka gertakizun'. Eta erronka bakarra, baina izugarria - - Goiena.eus\nAdrian Merino 2018-04-29 00:00\nZail da futbolak sortzen duen pasioa azaltzen. Ez dirudi kirol dibertigarriena izan litekeenik, baina saihestezina den sentipena sortzen du gugan. 100 urte bete ditu Gipuzkoako Futbol Federazioak (GFF), eta, urteurreneko leloak dioen moduan, hamaika bizipen bizitzeko aukera izan dugu mende honetan zehar.\nFutbol profesionalak eman dizkigun bizipenenetatik harago, Gipuzkoako herri guztietako elkarteek egiten dute futbola handi. Milaka dira gau eta egun musu-truk lanean dihardutenak, guztiak zuzen egin dezan aurrera. Eta nola ez dute, ba, Gipuzkoako etorkizuna diren gazteentzat lan hori egingo, hori bada gazteek egin nahi duten kirola?\nLan hori guztiori, ordea, ez da nahikoa. Futbolak aurrera egin behar du, eta eraldaketa sozialerako motor izan behar da. GFFk horretan sinetsi eta horretarako oinarriak jarri behar ditu ezinbestean. Etorkizunak zer ekarriko egon gabe, etorkizuna eraiki behar du.\nAurrerantzean, gure futbola ezin da izan emaitza jomuga duen 22 jokalariren arteko joko soila. Futbol eremuek askoz gehiagorako balio dutela frogatuta dago, eta balioetan hezteko tresna bikaina direla ere bai. Errespetuak izan behar du balio nagusi: futbol zelaietan nahi duen gazte orok izan behar du lekua, futbolean jakin zein ez. Onarpena, elkartasuna, ahalegina, eskuzabaltasuna, ekimena, elkarbizitza… izan behar dira futbol guneetako ardatz. Pertsona kirolariak eta bizitza osasuntsua duten gazteak hezi behar ditu futbolak.\nFutbola ezin da hartu zenbaitek kudeatzen duten urrutiko kontu bat bezala. Egungo markoa aldatu behar dugu. Trantsizio garai bat behar dugu, jokalariekin ez ezik, gurasoekin, entrenatzaileekin eta kirol honekin lotura duten guztiekin lanketa egiteko.\nEz da bide errazena, baina bide egokiena delakoan nago. Ezagutzen dut honetan sendo lanean dabilen elkarte bat, baina GFFri apustu argia egitea dagokio, onura gipuzkoar guztiena izan dadin.\nZorionak, GFF, mende honetako arrakasta guztiengatik! Orain, erronka zoragarri honi arduraz heltzea opa dizut.\nGipuzkoako Futbol Federazioko zuzendaritzako kidea


Nola aldatu zure maskotaren elikadura - Mercadona\nGure txakurraren edo katuaren egoera fisiologikoa aldatu delako:\nTitia kendu zaio kumeari\nKume izatetik heldu izatera pasatu da\nZahartzen hasi da: txakur eta katu seniorrak\nGure maskoten elikadura aldatzeko beste arrazoi bat haien elikadurak berezitasunen bat behar izatea da. Txakurrentzako eta katuentzako edozein premia betetzen duten pentsu espezializatuak daude:\nAntzututako animalientzako produktuak\nKatuentzat, ile-bolak kontrolatzeko elikagaiak\nEz txakurrak ez katuak ez daude ohituta elikadura sarri aldatzera, eta haietako gehienek denbora behar izaten dute elikagai berri batera egokitzeko.\nHorregatik, pentsu batetik bestera aldatzean, aldaketa pixkanaka egitea gomendatzen da, horrela digestio-arazoak gutxitzen baitira, hala nola beherakoak eta gorakoak, eta baita elikagai berriari uko egitea ere.\nTxakur eta katuen elikadura astebetean aldatzeko gida\nHurrengo taulan adierazten den bezala, txakurren eta katuen dieta aldatzeko, gomendatzen da ordura arteko pentsua astebetez pixkanaka gutxitzea eta pixkanaka produktu berria gehitzea, hori bere elikagai bakar bihurtu arte.\nGarrantzitsua da, halaber, pentsuen ontzietan adierazten den elikadura-gidari jarraitzea. Izan ere, gida horretan, txakurrei eta katuei egunean zenbat pentsu eman behar zaien adierazten da, haien gorputzeko pisuaren, adinaren eta egiten duen ariketa fisikoaren arabera. Gomendio horiek oso garrantzitsuak dira, gure animalia ez gainelikatzen lagunduko baitigute.\nKontuan hartu behar dugu kantitate horiek aldatu egin daitezkeela arrazaren, jarduera fisikoaren eta ingurumen-baldintzen arabera.\nTxakurrei pentsua aldatzeko jarraibideak\nTxakurren elikadura aldatzeko, zenbait berezitasun hartu behar dira kontuan. Txakur helduek jateko gogo handia izaten dute, eta gai dira egun baterako gomendatzen den kantitatea janaldi bakar batean jateko. Horregatik, ez da komeni janaria eskura uztea berek nahi dutenean jateko, digestio-arazoak izan baititzakete eta pisua hartu, kalterako. Hala, zure txakurrak zenbat jaten duen kontrolatzeko modu on bat da egunero bi otordu ematea tarte erregularretan, beti ordu berean, hala, otordu errutina bat ezarriz.\nKatuei pentsua aldatzeko jarraibideak\nKatuei elikadura aldatzeari dagokionez, elikagaia eskura utz daiteke, animaliak erregulatzen badakiela ikusten badugu. Hala ez bada, gomendatzen da elikagaia hiru janalditan banatzea eta ordutegi bat ezartzea.\nEzagutzen al dituzu zure txakurra saritzeko Compyren mokaduak?


Lea Artibai-ko Garapen Agentzia / Agencia de Desarrollo de Lea-Artibai - Euskadi Bono Denda eta Euskadi Turismo Bonua\nEnpresak atxikitzeko: urriaren 6tik 27ra\nAtxikipena: ondorengo webguneetan\nMerkataritzako saltokiek: www.euskadibonodenda.eus\nTurismo eta ostalaritzako establezimenduek: www.euskaditurismobono.eus\nHerritarren bonuak gastatzeko epea:\nEuskadi Bono Denda: urriaren 28tik otsailaren 28ra (edo bonuak bukatu arte, epea baino aurretik bukatzen badira).\nEuskadi Turismo Bono: urriaren 28tik 2021eko maiatzaren 31ra. Epe hau Bizkaiko lurralde historikoan soilik aplikatuko da. Gainerako Euskal Autonomia Erkidegoko lurraldeetan kanpainaren bukaera otsailaren 28an izango da (edo aurretik, bonuak bukatzen badira).\nEuskadi Bono dendaren laburpena irakurri (ikusi zein establezimenduk parte hartu dezaketen)


Ihesa.. | Un colegio en una tienda de campaña\nIhesa… bizia salbatzeko\nEgunero-egunero pertsona askok alde egin behar izaten du beren etxetik, beren herritik eta beren herrialdetik.\nPertsona horien erdiak Afrikan daude, eta haien erdia ia, ume eta 18 urtetik beherako nerabeak dira. Adingabe horiek arrisku handia dute sexu-esplotazioa, pertsonen salerosketa, esklabutza, bortxazko lana edo hezkuntzarako sarbiderik eza jasateko.\nIhes horren arrazoia, gehienetan, haien jatorri etnikoa, haien erlijio-sinesmenak nahiz ideia politikoak edota gerra eta indarkeria izaten dira. Bestetan, haiek eta beren familiek muturreko pobrezia egoera bizi dutelako egiten dute ihes, eta toki horretan bizirik irauterik ez dutelako. Inoiz herri osoek ere egin behar izan dute ihes bizia salbatzeko.\nMunduan 12 milioi errefuxiatu eta asilo-eskatzaile daudela uste da, beren herrialdeetatik ihes egin behar izan dutenak. Horiez gain, badira behartuta lekualdatutako beste 50 bat milioi lagun, muga igaro ez badute ere beren etxea edo herria utzi behar izan dutenak.\nHEZKUNTZA JASOTZEKO ESKUBIDEA ERREFUXIATU-KANPAMENTU BATEAN\nPertsonak bizileku berrira iristen direnean, kanpamentu edo mugatutako esparruetan biltzen dituzte epe jakinik gabe. Inoiz hainbat hamarkadaz luzatu izan da egonaldia. Segurtasunik eta egonkortasunik gabeko bizitza korapilatsua aurkitzen dute han, lantzeko lurrik gabe eta ez osasun-, ez elikatze-, ez etxebizitza-, ez hezkuntza-eskubiderik gabe.\nIa erdia 18 urte baino gazteagoak direnez, funtsezkoa da hezkuntza-zerbitzuak abian ipintzea. Adingabeen eta haien familien bizitza normalizatzen laguntzen dute, etorkizunean irekiko zaizkien aukerak hobetzen dituzte eta lekuz aldatu izanak eta errefuxiatuta bizitzeak eragiten dien kolpe psikologikoa leuntzeko aukera ere ematen diete.


Aparteko zerrendak irekitzea ikastetxe publikoetan. Deialdia: 2021-01-22 - Ordezkapenetarako izangaiak - Irakasleak - Euskadi.eus\nAparteko zerrendak irekitzea ikastetxe publikoetan. Deialdia: 2021-01-22\nHEO eta Kontserbatorioak\n* Oharra: Irakaskuntzako euskararen hizkuntza-eskakizuna HE2/HE1 izanez gero, EZIN duzu deialdi honetan izena eman. Egin zure eskaera "Irekita mantentzen diren zerrendak atalean. 2020-2021 ikasturtea "\nEpea: 2021eko urtarrilaren 25etik 29ra, biak barne\nOnartutako eta ez onartutako ordezkoen behin betiko zerrendak\nBehin betiko ebazpena (2021-07-07)\nGora jotzeko errekurtsoaren epea: 2021eko uztailaren 8tik abuztuaren 9ra, biak barne\nIkusi: Irakaslegunea (www.irakasle.eus) (Irakaslearen ataria > Administrazio-tramiteak – Zerrendak irekitzea)\n* Kanpoan geratu izanaren arrazioa argitzeko oharra: Zerrendatik at uzteko “Titulazio ez egokia” arrazoia bai titulazio akademikoari (Lizentziatura, Diplomatura, …) bai hizkuntzak egiaztatzeko ziurtagiriei buruz izan daiteke. Kontsulta pertsonalizatuetan zehatz-mehatz ikusi ahal izango da kasu bakoitza\nOnartutako eta ez onartutako ordezkoen behin-behineko zerrendak\nBehin-behineko ebazpena (2021-02-24)\nErreklamazioak egiteko epea: 2021eko otsailaren 25etik martxoaren 3ra, biak barne.\nSarbidea erreklamazioa entregatzeko\nIkusi: Irakaslegunea (Irakaslearen ataria > Administrazio-tramiteak – Zerrendak irekitzea)\n* Kanpoan geratu izanaren arrazioa argitzeko oharra: Zerrendatik at uzteko “Titulazio ez egokia” arrazoia bai titulazio akademikoari (Lizentziatura, Diplomatura, …) bai hizkuntzak egiaztatzeko ziurtagiriei buruz izan daiteke. Kontsulta pertsonalizatuetan zehatz-mehatz ikusi ahal izango da kasu bakoitza.\nOrdezkapenetarako izangaiak -\n2022-2023 ikasturtean birbaremazioa\n2021-2022 ikasturtean birbaremazioa\nIrekita mantentzen diren zerrendak\nAparteko zerrendak irekitzea ikastetxe publikoetan\nEPE gainditu duten pertsonak ordezkoen zerrendan sartzea\nEspezialisten zerrenden deialdiak\nKode eta espezialitateen zerrenda\nBerdinketa hausteko letra\nUmeen eta nerabeen babesa\nEuskal hezkuntza-sisteman sartzen diren irakasleen gida